text:
Template:Coord
E instruçioìn chi de sótta són contegnûe inta sotopàgina Template:Coord/man (modìfica·cronologîa)
Quésto template o serve a inserî inte 'n mòddo stàndar e cordinæ drénto 'na vôxe, de ciù prodûe 'n colegaménto a 'na lìsta de servìççi che forniscian màppe giögràfiche relatîve a-e cordinæ specificæ, prezénpio OpenStreetMap o Google Maps.
Caraterìstiche
O template inserisce 'n link into pónto into quæ l'è stæto inserîo e/ò in âto a drîta inta vôxe, cómme vixìbile in quésta pàgina.
O glöbo celestìn a mancìnn-a do link atîva o WikiMiniAtlas; o link "(Màppa)" a drîta de cordinæ atîva 'na màppa OpenStreetMap. Quéste dôe fonçioîn domandan 'n browser co Javascript abilitòu.
O template adêuvia e coordinæ stàndar geodetiche WGS84 (latitùdine; longitùdine) in sciâ Tæra, che pœan êse inserîe inta notaçión decimâle ò sessagesimâle, co-a precixón dexidiâ.
A pàgina che genera a lìsta de servìççi de màppe l'è quésta, méntre o scistêma che genera sta pàgina chi l'è GeoHack, segóndo o formòu stabilîo da-o Template:GeoTemplate.
O template pœ fornî e cordinæ into formòu:
- sessagesimâle (gràddi/menûti/segóndi)
- decimâle
- inte microformòu Geo
O template pœ êse adêuviòu da instruménti che analizan i dump do database de Wikipedia atravèrso i microformat cómme, prezénpio Google Earth. De mòddo che e cordinæ vęgnan lezûe da quésti servìççi l'è necesâio che segge inserîa a scèlta display=title (véddi chi).
Reciama ascì outomaticaménte a fonçión #coordinates de l'estensción GeoData.
Ûzo
O template va adêuviòu drénto e vôxe de Wikipedia pe indicâ e coordinæ giögràfiche de l'ògètto do quæ se parla inta vôxe, òpû pe indicâ e coordinæ giögràfiche de 'n ògètto mensonòu a l'intèrno da vôxe.
Se pœ inserî o template inta vôxe indicandu e coordinæ in gràddi decimâli òpû in gràddi sessagesimâli: gràddi, menûti e segóndi.
Quésto tool permette de generâ coretaménte o còdice do template indicandu o lêugo de l'ògètto in sciâ màppa de Google òpû in sciâ màppa de OpenStreetMap.
Paràmetri
Coordinæ
O template pœ êse compilòu in divèrsci mòddi, de ségoito sun elencæ e strutûe do template pe l'ûzo co-e coordinæ in gràddi decimâli e in gràddi sessagesimâli.
- Gràddi decimâli
Pe conpilâ o template adêuviandu i gràddi decimâli pœan êse adêuviæ dôe strutûe:
{{coord|latitùdine|longitùdine|paràmetri coordinæ|pàrametri template}}
inte quésto câxo o cànpo
latitùdine duviâ êse compilòu co 'n nùmero decimâle conpréizo tra -90 e 90 e o cànpo
longitùdine duviâ êse compilòu c 'n nùmero decimâle conpréizo tra -180 e 180, a pàrte intrêga di nùmeri duviâ êse separâ da-a pàrte decimâle co 'n pónto. Ina longitudine negatîva se riferisce a-a pàrte sùd do glöbo, 'na latitùdine negatîva se riferisce a-a pàrte òvest do glöbo.
{{coord|latitùdine|N/S|longitùdine|E/W|paràmetri coordinæ|paràmetri template}}
inte quésto câxo o cànpo
latitùdine duviâ êse compilòu co 'n nùmero decimâle conpréizo tra 0 e 90 e o cànpo
longitùdine duviâ êse compilòu c 'n nùmero decimâle conpréizo tra 0 e 180, a pàrte intrêga di nùmeri duviâ êse separâ da-a pàrte decimâle co 'n pónto. O cànpo
N/S duviâ êse compilòu co
N ò
S se e coordinæ se riferíscian rispetivaménte a-o quadrànte Nòrd ò Sùd do glöbo; o cànpo
E/W duviâ êse compilòu co
E ò
W se e coordinæ se riferíscian rispetivaménte a-o quadrànte Èst ò Òvest (in ingléize West) do glöbo.
- Gràddi sessagesimâli
Pe conpilâ o template adêuviandu i gràddi sessagesimâli, se pœ adêuviâ a segoénte strutûa:
{{coord|lat gràddi|lat menûti|lat segóndi|N/S|long gràddi|long menûti|long segóndi|E/W|paràmetri coordinæ|paràmetri template}}
I cànpi
lat gràddi,
lat menûti e
lat segóndi van conpilæ rispetivaménte co-i gràddi, i menûti e i segóndi da latitùdine. O paràmetro
lat gràddi duviâ êse compilòu co 'n nùmero intrêgo conpréizo tra 0 e 90, o paràmetro
lat menûti co 'n nùmero intrêgo conpréizo tra 0 e 60 e o paràmetro
lat segóndi co 'n nùmero decimâle conpréizo tra 0 e 60 e 'na precixón decimâle a-o çentêximo.
I cànpi
long gràddi,
long menûti e
long segóndi van conpilæ rispetivaménte co-i gràddi, i menûti e i segóndi da longitùdine. O paràmetro
long gradi duviâ êse compilòu co 'n nùmero intrêgo conpréizo tra 0 e 180, o paràmetro
long minuti co 'n nùmero intrêgo conpréizo tra 0 e 60 e o paràmetro
long segóndi co 'n nùmero decimâle conpréizo tra 0 e 60 e 'na precixón decimâle a-o çentêximo.
O cànpo
N/S duviâ êse compilòu co
N ò
S se e coordinæ se riferíscian rispetivaménte a-o quadrànte Nòrd ò Sùd do glöbo; o cànpo
E/W duviâ êse compilòu co
E ò
W se e coordinæ se riferíscian rispetivaménte a-o quadrànte Èst ò Òvest (in ingléize West) do glöbo.
Se pœ çèrne ascì d'inserî e coordinæ co 'na precixón ciù bàssa a-i segóndi, adêuviandu 'na de dôe strutûe:
{{coord|lat gràddi|lat menûti|N/E|long gràddi|long menûti|E/W|paràmetri coordinæ|paràmetri template}}
{{coord|lat gràddi|N/E|long gràddi|E/W|paràmetri coordinæ|paràmetri template}}
l'è inportànte però che latitùdine e longitùdine séggian indicæ co-a mæxima precixón.
Paràmetri coordinæ
O cànpo
paràmetri coordinæ prezénte in tùtte e strutûe do template coord dêve contegnî i paràmetri facoltatîvi che dan informaçioîn in sciâ tipologîa de coordinæ inserîe.
I paràmetri van compilæ inserindu o nómme do paràmetro, i doî pónti e o seu valô; se se vœan inserî ciù paràmetri quésti dêvan êse divîzi da 'n tratìn bàsso, prezénpio
paràmetro1:valô1_paràmetro2:valô2_paràmetro3_valô3
I paràmetri sun i segoénti:
type:
O paràmetro
type: indica o tîpo de ògètto pontòu da-e coordinæ. Quésto paràmetro vęgne utilizòu pe definî ascì a scâ da màppa inta quæ saián prezentæ e coordinæ, quànde no vęgne inpostæ esplicitaménte co dim: òpû scale:.
O paràmetro pœ êse compilòu co 'n di segoénti valoî:
dim:
O paràmetro
dim: indica a dimensción de l'ògètto esprèssa in mêtri ò chilòmetri. Into câxo ch'u vęgne compilòu o paràmetro
dim:, a scâ da màppa inta quæ vegnián prezentæ e coordinæ saiâ decîza adêuviandu quésto paràmetro, a-o scîto do paràmetro
type:.
A scintàsci do paràmetro
dim: l'è a segoénte:
dim:
dónde
l'è 'n nùmero intrêgo chi raprezenta a dimensción esprèssa in mêtri ò chilòmetri;
l'è l'unitæ de mezûa, adêuviâ m pe-i mêtri e
kmpe-i chilòmetri (de default l'è mêtri).
A scâ chi vęgne impostâ l'è pægio a 10 vòtte a dimensción in mêtri.
scale:
O paràmetro
scale: indica a scâ da adêuviâ pe mostrâ e coordinæ in sciâ màppa. Inta decixón da scâ da adêuviâ quésto paràmetro prevale in sce tùtti i âtri.
O paràmetro duviâ êse compilòu co 'n nùmero intrêgo, prezénpio
scale:50000 fâ scì che a màppa saiâ mostrâ co 'na scâ 1:50 000.
Ezénpi do mæximo pónto mostròu a divèrsce scæ in sce Google Maps: 1:1 000, 1:3 000, 1:5 000, 1:10 000, 1:30 000, 1:50 000, 1:100 000, 1:300 000, 1:500 000, 1:1 000 000, 1:3 000 000, 1:5 000 000, 1:10 000 000, 1:30 000 000, 1:50 000 000, 1:100 000 000
region:
O paràmetro
region: l'è utilizòu pe indicâ a región giögràfica inta quæ se trœva o pónto indicòu da-e coordinæ.
A segónda da región GeoHack pœ spésso fornî 'na divèrsa seleçión de servìççi de cartògrafîa locâli.
O cànpo va compilòu inserindu o còdice da naçión (ISO 3166-1 alpha-2) òpû da región (ISO 3166-2) inta quæ se trœva o pónto indicòu da-e coordinæ. Se o cànpo no vęgne valorizòu co nisciùn paràmetro GeoHack l'è spésso in gràddo de determinâ outomaticaménte o còdice da sôlo in bâze a-e coordinæ.
globe:
O paràmetro
globe: indica o nómme do pianêta o do satèlite naturâle into quæ se trœva o pónto indicòu da-e coordinæ. O valô de default l'è
earth pe Tæra, i âtri valoî disponìbili sun:
mercury→ Mercûio
venus→ Vénere
moon→ Lunn-a
mars→ Màrte
phobos→ Fobos
deimos→ Deimos
ceres→ Cerere
vesta→ 4 Vesta
ganymede→ Ganimede
callisto→ Callisto
io→ Io
europa→ Europa
mimas→ Mimas
enceladus→ Encelado
tethys→ Teti
dione→ Dión
rhea→ Rea
titan→ Titàn
hyperion→ Iperione
iapetus→ Giapeto
pheobe→ Febe
miranda→ Miranda
ariel→ Ariel
umbriel→ Umbriel
titania→ Titania
oberon→ Oberon
triton→ Tritón
pluto→ Plutón
A câa de pàgine de GeoHack relatîve a quésti còrpi celèsti l'è definîo da-i rispetîvi GeoTemplate. Se 'n GeoTemplate no l'è ancón definîo in sce lij.wiki, vęgne utilizòu quéllo in ingléize.
Paràmetri template
I eventoâli âtri paràmetri do template sun i segoénti:
- display = vęgne adêuviòu pe çèrne dónde o template duviâ mostrâ e cordinæ. Se o paràmetro no vęgne compilòu, de default o template mostra e cordinæ into pónto into quæ vęgne inserîo, âtriménti o paràmetro pœ êse compilòu inte 'n di segoénti mòddi:
display = inline- inte quésto câxo e cordinæ saián mostræ into pónto into quæ vęgne inserîo o template, cómme de default.
display = title- inte quésto câxo e cordinæ saián mostræ sôlo in çìmma a-a pàgina, dacànto a-o tìtolo.
display = inline,title- inte quésto câxo e cordinæ saián mostræ ségge into pónto into quæ vęgne inserîo o template, ségge in çìmma a-a pàgina, dacànto a-o tìtolo.
-
- Nòtta bén: e cordinæ dêvan êse mostræ dacànto a-o tìtolo sôlo se sun quélle de l'ògètto tratòu inta vôxe e no quéllo de 'n lêugo mensonòu a-o seu intèrno, dónca inte 'na vôxe l'è permìsso l'inseriménto de 'n sôlo template
{{coord}}ch'o mostra e cordinæ dacànto a-o tìtolo.
- name = o paràmetro dêve êse compilòu co-o nómme de l'ògètto a-o quæ e cordinæ fan riferiménto, se quésto paràmetro no vęgne compilòu, de default o template adêuvia o nómme da vôxe inta quæ vęgne inserîo.
- format = vęgne utilizòu pe indicâ a-o template de mostrâ e cordinæ into formòu decimâle ò sessagesimâle. Se o paràmetro no vęgne compilòu o template mostra e cordinæ into mæximo formòu adêuviòu inta seu conpilaçión, âtriménti l'è poscìbile compilâ o paràmetro
format =inte 'n di segoénti mòddi:
format = dec- inte quésto câxo e cordinæ saián mostræ adêuviandu i gràddi decimâli.
format = dms- inte quésto câxo e cordinæ saián mostræ adêuviandu i gràddi sessagesimâli (gràddi, menûti, segóndi).
-
- notes = quésto paràmetro pœ êse compilòu co-o tèsto che saiâ mostròu sùbito dòppo e cordinæ, pœ êse adêuviòu pe inserî de nòtte.
- prop = cómme conportaménto predefinîo o template lêze e cordinæ da Wikidata, da-a propiêtæ coordinæ giögràfiche (P625) de l'eleménto colegòu a-a pàgina inta quæ l'è utilizòu o template. Co-o paràmetro "prop" l'è poscìbile specificâ 'na propiêtæ da quæ P625 saiâ o qualificatô.
- latdec e longdec = pe specificâ a latitùdine e longitùdine decimâle atravèrso paràmetri co nómme a-o pòsto che poxiçiónâli. L'è 'na fonçión adêuviâ sorviatùtto da-i template scinòtici che adêuvian ségge e cordinæ into formòu sessagesimâle che decimâle, perméttendu inte quésto mòddo de reciamâ 'na sôla vòtta o template coord co tùtti doî i formæ (i paràmetri poxiçiónâli han a precedénsa).
Wikidata
O template permétte de no inserî a màn latitùdine e longitùdine, òtegnindu invêce o valô da Wikidata.
A letûa da Wikidata l'è efetoâ:
- quànde o paràmetro display l'è valorizòu a "display=title" ò "display=inline,title"
- ezénpio: inserindu
{{coord|format=dms|display=title}}inte 'na vôxe, se e coordinæ sun prezénti in sce Wikidata, vegnián vizoalizæ into formòu dms in çìmma a-a pàgina, dacànto a-o tìtolo.
- co-o paràmetro "from" (sôlo co display=inline)
- ezénpio:
{{coord|format=dms|from=Q220}}→ 41°53′35″N 12°28′58″E / 41.893056°N 12.482778°E, adêuviandu Romma (Q220)
- co-o paràmetro "prop"
- ezénpio:
{{coord|format=dms|prop=P159|from=Q67}}→ 43°36′44″N 1°21′47″E / 43.612222°N 1.363056°E, adêuviandu sede legale (P159) e Airbus (Q67).
O template ignora ascì i prìmmi paràmetri se lasciæ vêui, ezénpio:
{{coord|||format=dms|display=title}}, pe permétte a âtri template de adêuviâ in mòddo trasparénte quésta fonçionalitæ. Prezénpio 'n genérico template infobox puriéiva contegnî:
{{coord|{{{latitùdine|}}}|{{{longitùdine|}}}|format=dms|display=title}}
Se l'uténte chi conpila l'infobox no valoriza latitùdine e longitùdine, ghe saián di paràmetri vêui che o template coord ignoriâ faxendu 'na letûa da Wikidata.
Template ch'adêuvian Coord
O template Coord l'è utilizòu cómme sototemplate in divèrsci template scinòtici. Quànde se adêuvia inte 'na vôxe 'n de quésti template scinòtici e o template l'è configuròu òportunaménte, quésto lézze outomaticaménte e coordinæ da l'eleménto Wikidata colegòu, da-a propiêtæ coordinæ giögràfiche (P625), sénsa bezéugno de inserî o template Coord ò de utilizâ i paràmetri de latitùdine e longitùdine do scinòtico (quésti ùrtimi pœan servî sôlo inti râri câxi inti quæ se vœan specificâ coordinæ despægie da quélle de Wikidata).
Into câxo into quæ in sce Wikidata a propiêtæ P625 no fuîse prezénte, se pœ creâ clicandu in sciô link "Azónzi" a-o fóndo de l'elénco de propiêtæ, dónca specificandu P625 e e coordinæ inte cazélle de tèsto che conpariran. Rispètto a l'inseriménto in sce Wikipedia, se ha ascì l'avantàggio che e coordinæ pœan êse inserîe in qualónque formòu e sun controlæ prìmma do sarvatàggio, zaché o form no permétte de sarvâ quéste se inserîe in mòddo eròu.
Tùtti i template scinòtici bazæ in sce {{Coord}} e abilitæ into méntre a lêze e coordinæ da Wikidata sun inserîi inta categorîa Categorîa:Template scinòtici che lêzan e coordinæ da Wikidata.
Categorîe
- Categorîa:P625 lezûa da Wikidata: vęgnan categorîzæ inte quésta categorîa e vôxe pe-e quæ no sun inserîe e coordinæ e o valô l'è òtegnûo da Wikidata
- Categorîa:P625 pægio in sce Wikidata: ascì quànde e coordinæ sun inserîe, o template ne controla l'existénsa in sce Wikidata. Vęgnan inserîe inte quésta categorîa e vôxe pe-e quæ sun stæte inserîe e coordinæ ségge in sce wikipedia ségge in sce Wikidata e in sce tùtti doî i progétti quéste sun pægie.
- Categorîa:P625 asénte in sce Wikidata: se e coordinæ no sun prezénti in sce Wikidata a vôxe l'è categorîzâ inte quésta categorîa.
Ezénpi d'ûzo
Personalizâ a vizoalizaçión
De default e coordinæ sun vizoalizæ into formòu decimâle ò sessagesimâle (DMS) into quæ sun specificæ cómme input. I uténti registræ pœan personalizâ quésto conportaménto se dexidian che séggian de lóngo vizoalizæ inte 'n çèrto formòu, modificandu i pròppi CSS personæ.
Pe vizoalizâ e coordinæ sénpre into formòu DMS azónze:
.geo-default { display: inline }
.geo-nondefault { display: inline }
.geo-dec { display: none }
.geo-dms { display: inline }
Pe vizoalizâ e coordinæ sénpre cómme valôi decimâli azónze:
.geo-default { display: inline }
.geo-nondefault { display: inline }
.geo-dec { display: inline }
.geo-dms { display: none }
Pe vizoalizâ e coordinæ inti doî formæ azónze:
.geo-default { display: inline }
.geo-nondefault { display: inline }
.geo-dec { display: inline }
.geo-dms { display: inline }
.geo-multi-punct { display: inline }
Nómmi de clàsse
E clàsse into css globâle geo, latitùdine e longitùdine sun adêuviæ pe generâ i microformat e no dêvan êse cangiæ.
Eroî do template
I eventoâli eroî de conpilaçión do template vęgnan mostræ inta Categorîa:Eroî de conpilaçión do template Coord e segoindu quésto link.
Pàgine corelæ
- Template:GeoTemplate
- Modulo:Coord: mòdolo Lua chi inplementa e fonçionalitæ do template Coord
Colegaménti estèrni
- (en) Google Earth Geographic Web Layer FAQ – informaçioîn in sce cómme Google adêuvia i dæti in scê coordinæ da Wikipedia.


c: text/html

text:
Penarchi
O pénarchi ò pénalti ò penàlti (da l'ingléize penalty) ò rigô (da l'italiàn rigore) o l'é o repìggio d'açión into zêugo do balón. O vêgne asegnòu quànde 'n zugòu o fâ 'n'infraçión cóntra in sò aversâio inta sò âia de pénarchi. O l'é disciplinòu da-a Régola 14 do Regolaménto do Zêugo do Balón.
O pénarchi o l'é stæto inventòu ciù ò mêno into 1890 da-o gòlchîper irlandéize William McCrum, a régola a l'é stæta introdûta da l'International Football Association Board (Conséggio internaçionâle de l'asociaçión do zêugo do balón) a-i 2 de zùgno do 1891.
Proçedûa
Quànde 'n pénarchi o l'é aprêuvo a êse tiòu tutti i zugoéi, trànne o batitô e o gòlchîper avversâio, gh'àn da stâ derê a-a lînia do balón e màscime no avançâ fìn quànde o balón o no l'é stæto câsòu vèrso a pòrta.
Âtri progètti
- Wikimedia Commons a contêgne di files in sce Penarchi

robotstxt: allowed

filter: keep


text:
Villanöva
Villanöva (scrìta ascì Vilanöva o Villaneuva, dìta ascì Villanöva d'Arbenga, in italian Villanova d'Albenga, Vilanœva o Villanöva in urmeàscu[4]) u l'è in cumün inta Pruvinsa de Savuna.
Geugrafìa[modìfica | modìfica wikitèsto]
U teritòiu cumünàle de Villanöva u se tröva inte l'entrutèra arbenganese, ai limiti de punente da ciàna de Arbenga. U burgu u nasce inta bàssa valà de l'Aròscia, pocu primma che in te stu chi u se ghe càcce u turente Lerun. E muntagne che sircundan u cumün e sun prinsipalmènte de culétte o di pözzi, cumme a Punta Gazzulìn (224 m), ai cunfìn cun Utuê, u Munte Pagliassa (480 m), c'u se tröva versu Andöa, e u Pözzu Barbé(r)a (276 m), versu Bastìa d'Arbenga.
Frasiùi[modìfica | modìfica wikitèsto]
Dandu améntu au cumüne de Vilanöva ghe sun tréi frasiùi: Bussu(r)éu, Lìgu e Marta. A ste chi u và azuntu u gruppu de ca' de Cuàscu, ricunusciüu cumme lucalitài.[5]
• Bussu(r)éu: u l'è ina frasiùn c' a se tröva in sce a stradda che culéga a zòna de Villanöva a Càxu de A(r)àsce, ad in artéssa de 59 m s.l.m., u burgu u l'è nasciüu in epuca tardu medievàle, a diféza da zòna circustante.[6]
• Lìgu: a l'è ina frasiùn ai cunfìn cun Marmö de Casanöva, fundà antigamènte (atùrnu au XII seculu) cun u numme latìm de Castrum Lii.[7]
• Marta: u l'è in picìn burgu rü(r)àle che u se tröva in sce ina culétta c'a suvrasta Villanöva, quaxi ai cunfìn cun Garlenda. U nucleu ciü antìgu da frasiùn u saiéva rizalènte a l'ànnu 1153.[8]
• Cuàscu: u l'è in grùppu de ca' spàrsu che u se tröva inta zona da Stràdda Pruvinsàle 453, divìsu in dùi burgàe, Cuàscu de Surva e Cuàscu de Sutta.[9]
Cunfìn[modìfica | modìfica wikitèsto]
U teritòiu cumünàle de Villanöva u cunfina cun Arbenga a nord e a levante, A(r)àsce a sud e a levànte, cun ascì a meridiùn Andöa. A punente i ghe sun ascì Utuê, Casanöva e Garlenda.
Stoia[modìfica | modìfica wikitèsto]
U pussu medievàle, atìvu fin au 1930
E prime testimunianse che i ne cuntan de in insediamentu inta zòna de l'udierna Villanöva sun da riscuntrà intu mediuevu, quande l'àia a vegne mensciùna sutta ai dumini du munasté de San Martin de l'Ìsua Gainàa. U burgu peò u l'è sucescìvu a stu duminiu chi, difatti Villanöva a vegne custituìa ufisialmente inte l'ànnu 1250, pe opera du libéu cumün de Arbenga, che intu stessu periudu, fin au 1288 u fundià ascì atre due "ville növe", curispundenti a Pûi, ancöi frasiùn de Utuê e Cixan, inta valà du Néva.
A mutivasiùn de anda a custruì sti növi burghi furtificài a fa parte de ina strategìa attuà dai arbenganesi, in moddu da evità a caà inta ciàna da parte di marchesi de Clavesana, zà scignùi de gran parte di feudi de l'entrutèra, cumme quellu de Utuê. A vegne cuscì favuìa l'emigrasiùn dae campàgne versu u növu sentru furtificàu. U paìse u vegne dunca suttupòstu, asseme ai vari insediamenti ciü picìn li vixìn ae lézzi de Arbenga, furmàndu in ünica entitài aministratìva.[10]
Nunustante l'impunente diféza, dàa dai müai aturnu ae ca' du burgu, Villanöva a subìsce ciü de in incursciùn intu sò teritòiu, prinsipalmente causàe dai marchesi vixìn, e ai inìssi du XV seculu dai scignùi de Caissàn. Nu manca poi l'incursciùn di zenesi, cun survatüttu a famìa di Spìnua, chi i tentàvan de aluntanà u paìse da a sféa de influensa ingàuna.[11]
U tentatìvu u nu sciòrte e dunca i villanuvési i restan favurevuli a Arbenga, cunfluendu poi inta Repübbrica de Zena, rimanendu fedele a l'istitusiùn ascì düante e guère cuntru i Savoia intu XVII seculu.[12] A resta dunca in màn repübbricàna fin a l'arìvu de Napuleun e di fransesi, a partì dau 1797. U paìse u vegne dunca inglubàu inta Repübbrica Ligüe. Sutta a növa duminasiùn fransese u se trasfurma dunca in te in cumün indipendente da l'istitusiùn arbenganese intu 1805, faxente sempre parte da circuscrisiùn lucàle. Cun a restaurasiùn du 1815 u passa sutta i pusedimenti du Regnu de Sardegna, divegnüu poi Regnu d'Italia dau 1861, inseìu intu sircundàiu de Arbenga, poi cunfluìu inta pruvinsa de Savuna, intu 1946 trasfurmàu inta növa Repübbrica Italiana.
Cun u decretu du 1863 u pìa u numme ufisiàle de Villanöva d'Arbenga, lé andàla a distingue da àtri paìsi cun a stéssa denuminasiù. Fra u 1973 e fìn au 31 dixembre 2008 u l'ha fàu pàrte da Cumunitài muntana Ingauna, poi divegnüa "du Punente Savunese" fin au 2011, ànnu da sòa supresciùn.
Abitànti[modìfica | modìfica wikitèsto]
Evulusiùn demugrafica[modìfica | modìfica wikitèsto]
Abitanti censìi[13]
Minuànse fureste[modìfica | modìfica wikitèsto]
Dandu amèntu ai dàtti de l'Istat ai 31 de dixembre du 2017, i sitadìn furèsti a a Villanöva d'Arbenga i sun 182.
Pòsti de interesse[modìfica | modìfica wikitèsto]
Architetüe religuse[modìfica | modìfica wikitèsto]
U cumün de Villanöva d'Arbenga u fa eclesiasticamènte da diocexi de Arbenga-Impeia, chi dunca e ghe sùn dui diferenti parocchie: quella de San Stéva (Villanöva) e quella de San Benàrdu (pé a frasiùn de Ligu).
Géxe du sentru de Vilanöva[modìfica | modìfica wikitèsto]
• Géxa da Parocchia de Santa Cateìna de Lisciandria, a se tröva intu burgu de Villanöva, da a strutüa a ina sula navà a cunserva tréi pàe d'atà che e rafigüan a Trinitài intu mezzu fra a Madonna e i Santi, a Madonna Regina cun aturnu i sànti e a Madònna du Carmine, tütte e tréi prubabilmente datàe du XVIII seculu. A cunserva ascì ina séie de pitüe a frescu rizalènti au 1632.
• Uatòiu de San Givanni Batìsta, l'edifìssiu u se tröva intu burgu de Villanöva, sede da cunfraternita cun u meximu numme. U cunserva ascì ina séie de afreschi due de ste chi (a Teuìa di Santi e a Madonna cun u Bambìn) databili au XIV seculu, mentre l'àtru, rafigüante a Pasciùn de Cristu a saieva stà dipinta intu XV seculu. Drentu i se pònan vegghe ascì e crùxi duveàe inte prucesciùi intu paìse, cun ascì ina stattua pregià du 1834.
• Géxa de San Steva, a se tröva inte vixinànse du lucàle semitéiu, a l'è una de ciü antìghe géxe du cumün, rizalente au XII seculu, anche se a prezenta ciü rimanézzamenti sucescìvi, cumme ascì a tùre du campanì, che a g'ha ciü avertüe a bifura, datàe du XIII seculu.
• Gexétta de Santa Maìa Reùnda o du Sucùrsu, a se tröva in Via Rumma, pocu de föa dau paìse, in sce a stràdda pé l'Ae(r)iupòrtu, a l'è ina capeletta de stìle rinascimentale, cun u campanì da a grossa ciànta quadrà. A cianta de bàze da capéleta a l'è reunda, cun in diametru de 10,40 metri.
• Santuàiu da Scignùa de Grassie, a l'è ina gexétta edificà in stìle baoccu. Drentu u se ghe tröva ina statua da Madonna, du scultù zenese Barabìn, cun ascì de impurtanti pitüa a frescu.
Géxe de frasiùi[modìfica | modìfica wikitèsto]
Lìgu[modìfica | modìfica wikitèsto]
• Géxa da Parochia de San Benardu, a se tröva a Lìgu, inta ciàssa intu sentru du paìse, cun in àtu campanì c'u domina a zòna.
• Uatòiu de San Giuvanni Bastìsta, in fàccia aa géxa da frasiùn, sede da cunfraternita lucàle, u cunserva au sò internu ina séie de cartelammi, ina séie de rapresentasiùn religiùse scenugrafiche, esposte ascì resentemente a Zena, intu palàssu Ducàle.[7]
Bussu(r)éu[modìfica | modìfica wikitèsto]
• Géxa da Sunta, a se tröva intu sentru da burgà de Bussuéu, edificà intu XVII seculu. A cunserva a càssa de prucesciùn da Madonna Sunta, duveà pé e feste religiùse inta frasiùn.[6]
Màrta[modìfica | modìfica wikitèsto]
• Géxa dedicà a Santa Marta: a se tröva in pusisiùn ciü àta rispettu aa ae àtri abitasiùi du paìse, de stìle baoccu, cun u campanì che u svetta inte sta parte de valà.[8]
Cuàscu[modìfica | modìfica wikitèsto]
• Uatòiu de San Marcu: u se tröva a Cuàscu de Sutta, de strutüa gòtica, mensciunàu zà intu 1856, affrescà in periudu medievàle dai Guîdu da Rànsu.[9]
Architetüe militàri[modìfica | modìfica wikitèsto]
U Castéllu de Lìgu[modìfica | modìfica wikitèsto]
Isulàu rispettu au paìse de Lìgu i se trövan i resti du castellu, a testimuniànsa de l'impurtansa cuvèrta da l'abitàu, fundàu cumme Castrum Lii aturnu au XII seculu e ugettu de cuntése fra e putense lucàli. Pé seculi a furtessa a l'éa puntu de avistaméntu, ma ascì in riferiméntu, perché culucà in te ina pusisiùn che a domina l'intrega valà. Inta zòna, assemme au castellu derucàu se tröva ascì a capeletta da Madonna da Néve, razunzibile grassie a ina seie de senté, versu Villanöva e Garlenda.
E müaie du burgu[modìfica | modìfica wikitèsto]
U burgu, fundau intu 1250, ma terminàu sulu aturnu au 1288, u l'éa stàu edificàu dau cumün de Arbenga, cun ascì ina lunga séie de spéze, racolte inti registri storici. Ancù aù se pònan vegghe e müaie difensìve, perfetamente cunservàe, cun ina artessa màscima de 7 métri. Pé evità e incursciùi intu paìse inti tempi antìghi l'éan duveàe e déxe tùri de avistamentu (tütte de ciànta quadrà), séi de ste chi ai quattru cantu du burgu, ciü àtre inti quattru punti cardinali. A se truvàva ascì in àtra tùre, aù inglubà inte l'uatòiu de San Giuvanni, dunca uiginaiamènte ste chi e l'éan unze.
L'àsse stradàle prinsipàle u l'è custituìu da Via Garibaldi, che a pàssa atraversu dui particulàri tùri, che g'han a funsiùn de pòrte da sitài. Duzze i sun i carùggi tutàli chi i se dröven in mòddu paralélu aa stràdda prisipàle. Sentru da vìtta du burgu, fin ai ànni 30, u l'éa u pùssu medievàle, scituàu inta ciàssa che a pòrta u sò numme.[14] E ürtime mudifiche che i sun stàe fàe au burgu e sun rizalenti au 1921, quande u vegne deliberàu da u cunsìu cumünàle l'abatimentu de parti ciü periculanti da sìnta, pé questiùi de següessa, ma ascì pé fà di amudernamenti pé a salüte pübbrica.
Ecunumìa[modìfica | modìfica wikitèsto]
Cultüa[modìfica | modìfica wikitèsto]
Dialettu de Villanöva[modìfica | modìfica wikitèsto]
U dialettu parlàu a Vilanöva u l'è de stampu arbenganese e u fa parte du grùppu du Ligüe sentru-ucidentàle, u presenta carateristiche peò ciü particulàri, riscuntrabili inte tütta a valà de l'Aroscia e du Lerùn, ligà stuticamènte a Arbenga, ma ascì a a sitài de A(r)àsce.
Enugastrunumìa[modìfica | modìfica wikitèsto]
Üna de specialitài enugastrunomiche ciü impurtanti du paìse a l'è "a ventre", in segundu piàttu prepa(r)au cun u stömegu de tùnnu, fàu cöxe e poi spessiàu cun i aròmmi da ciàna arbenganese. U se tratta de ina pietansa antiga, purtà da chi u s'éa spustàu a travaià in Sardegna, inte "tunnare", i cuscì dìti tuna(r)òlli. Presenti ascì e tipiche süppe e turte da cuxìna ligüe, ciü i baxìn, scimili a quelli d'Arbenga, ma cun di güsti diferenti. De resente difatti a l'è stà presentà a varietài de baxìn ae viulette, prudusiun tipica di campi cultivài da zòna.[15]
Asuciasiùi[modìfica | modìfica wikitèsto]
• E "Röe d'Epuca": a l'è ina asuciasiùn federà cun u club ASI, che a se occupa prinsipalmente de veiculi stòici a dùi e quattru röe, nasciùa intu 1990 au a cunta in grossu gruppu de assuciài inte tütta a Rivéa de Punente.[16]
Istrusiùn[modìfica | modìfica wikitèsto]
Villanöva a g'ha in sò scistémma de scöe cumpletu (da a matèrna fin ae elementari), grassie ae quàli u recàmpa ascì i studenti dai àtri paìsi vixìn, che u l'è cumpresu inte l'istitüu cumprenscìvu de Arbenga II.[17]
Bibliuteche[modìfica | modìfica wikitèsto]
A Villanöva d'Arbenga u se tröva u pòlu biblitecà(r)iu dedicàu a Nalson Mandela, a cüa du cumün e, fin au 2011, da a Lucalitài Muntàna Ingauna, sede ascì de mustre e cuncursi, cun ina sala dedicà ascì ai fiöi.
Feste e fée[modìfica | modìfica wikitèsto]
• Prucesciun du Venardi Santu: a l'è ina de rapresentasiùi religiuse ciü sentìe intu paìse, urganizà dae cunfraternite lucàli, cun a prucesciùn di cristi e ascì u curteu che u segue a càssa prucesciunàle da Maonna Adulurà vestìa de négru. Doppu de sta chi, da tradisiùn, vegne sézu u "falò", cun scopi scìmili au cunfögu zenése, vegne poi preparàu inte ca' du burgu "a ventre" de tunnu, de lungu acumpagnà cun e patàtte.[18]
• Fèsta de sciùe "infiorata" de San Giuvanni:a se tegne ai 24 de zügnu cun a decurasiùn di ca(r)uggi du burgu, fà cun e sciùe lucali, au passaggiu de cunfraternite di cristezànti, chi i pòrtan ascì a càscia prucesciunàle du santu e vegnan caciài pé tèra e sciùe de San Giuvanni, ciamàe ascì ginèstre.[19]
• Festa di Caruggi: a l'è ina sagra de l'estài c'a se tegne pé i caruggi de Villanöva, düante sta chi i se pònan tastà i piàtti tipici da tradisiùn ligü(r)e, prinsipalmente quelli de l'entrutèra.[20]
• Rievucasiùn stòica: U l'è l'eventu c'u se tegne intu burgu de Villanöva, cun a rapresentasiùn di fàtti du 1250, cun a fundasiùn du paìse, a opera du cumün de Arbenga, düante sta chi u se pò vegghe u curteu stòicu, cun ben 300 figüanti e ascì a sfilata di cumüi vixìn, tütti cun a pròpia insegna. [21]
• A Muntata: a l'è üna de celebrasiùi stoiche da sitài, cun a culucasiùn da statu da madonna da a géxa de San Steva au santuàiu, acumpagnàu dau curteu e dai canti religiusi.[22]
• Benedisiùn de Castagne:a se tegne u 25 de marsu pé festezà l'arìvu da prìmma, au pùssu e vegnan distribuìe e castagne, benedette dau prève. A cumensà sta tradisiùn i l'éan stài i Navun, ina de famìe villanuvesi. Interutta sulu düante a segunda guèra, a tradisiùn a l'è turnà a vìve intu 1974[23]
• Distribusiùn du pàn: se tegne düante a festa de San Marcu inta frasiùn de Cuascu, se tratta de ina tradisiùn purtà avanti dai tempi antìgi, anche se a nu a s'è tegnüa fra i ànni '70 e '80. A deivéea dàe antighe rugasiùi, e benedisiùi di campi, düante a quale e famìe da zòna e se scangiàvan u pàn ae uìve da velli prudòttu.[15]
Aministrasiùn[modìfica | modìfica wikitèsto]
Vie de cumünicasiùn[modìfica | modìfica wikitèsto]
Stradde[modìfica | modìfica wikitèsto]
U teritòiu cumünàle de Villanöva d'Arbenga u l'è traversàu da a Stràdda Nasiunàle 453, che culega u cumün cun Utuê a punente e Bastia, Leca e Arbenga versu punente. U burgu de Villanöva u l'è culegàu ascì cun a Stradda Pruvinsàle 6, c'a pòrta versu Garlenda e Casanöva, inta valà su Lerùn. A frasiùn de Bussu(r)éu a se tröva lungu a stradda pruvinsàle 55 pé a frasiùn a(r)ascìna de Càxu. U cumün u l'è poi furnìu de dui sciurtìe in sce a Stradda Nasiunàle 717 (Aurelia Bis), che a culéga Arbenga a Aràsce, a prìmma a se tröva a Bastìa d'Arbenga e a segunda versu Garlenda.
Campu de l'aviasiùn de Villanöva[modìfica | modìfica wikitèsto]
A partì dau 1922 u l'è stàu custruìu in campu pé l'aviasiùn di aparecchi (o aeiupòrtu) inissialmente pé ina funsiùn militàre, aù prinsipalmente duveàu pé e pröve da vixìna Piaggio Aereo Space e pé aerei privài, stu chi u l'è intitulàu a Clemente Panero, resentemente mensciunàu ascì cumme Riviera Airport. Pé e dimensciùi ridòtte u nu l'è servìu dai grossi aerei de linéa. Chi u se pö truvà ascì a sede da Prutesiùn Sivìle e ascì de l'aéreu-club de Savuna e da Rivêa Ligü(r)e.[24]
Nòtte[modìfica | modìfica wikitèsto]
- ↑ Dàttu Istat - Pupulasiùn rexidente ai 30 de zügnu du 2019.
- ↑ Clascificaçion sismica (XLS), in sce protezionecivile.gov.it.
- ↑ Legge 26 agosto 1993, n. 412, alegòu A, Tabélla di gràddi/giórno di Comùn pe Región e Provìnsa (PDF), in sce efficienzaenergetica.acs.enea.it, 1 màrso 2011, p. 151. URL consultòu o 25 arvî 2012.
- ↑ Grafia du disiunàiu Italian-ulmioscu Ulmioscu-Italian
- ↑ (IT) Statüu cumünàle de Villanöva d'Arbenga, in sce villanovadalbenga.com. URL consultòu o 15 lùggio 2021.
- ↑ 6,0 6,1 (IT) A frasiùn de Bussuéu, in sce villanovadalbenga.com. URL consultòu o 15 lùggio 2021.
- ↑ 7,0 7,1 (IT) A frasiùn de Ligu, in sce villanovadalbenga.com. URL consultòu o 15 lùggio 2021.
- ↑ 8,0 8,1 (IT) A frasiùn de Marta, in sce villanovadalbenga.com. URL consultòu o 15 lùggio 2021.
- ↑ 9,0 9,1 (IT) A frasiùn de Cuascu, in sce villanovadalbenga.com. URL consultòu o 15 lùggio 2021.
- ↑ (IT) U Burgu de Villanöva, stòia e urbanistica, in sce villanovadalbenga.com. URL consultòu o 17 lùggio 2021.
- ↑ (IT) Scheda du cumün de Villanöva d'Arbenga, in sce siusa.archivi.beniculturali.it. URL consultòu o 17 lùggio 2021.
- ↑ (IT) U cumün de Villanöva in Pruvinsa de Savuna, in sce provincia.savona.it. URL consultòu o 17 lùggio 2021.
- ↑ Statistiche ISTAT; URL cunsultàu u 28 dixembre du 2012.
- ↑ (IT) Descröve e vàlli de Arbenga, Villanöva d'Arbenga, in sce scoprialbenga.it. URL consultòu o 19 lùggio 2021.
- ↑ 15,0 15,1 (IT) Villanöva d'Arbenga, a cultüa, in sce villanovadalbenga.com. URL consultòu o 17 lùggio 2021.
- ↑ (IT) E Röe d'Epuca de Villanöva, in sce ruotedepocarivieradeifiori.it. URL consultòu o 17 lùggio 2021.
- ↑ (IT) A scöa elementàre de Villanöva d'Arbenga, in sce icalbengasecondo.edu.it. URL consultòu o 17 lùggio 2021.
- ↑ (IT) E celebrasiùi du Venardi Santu, in sce villanovadalbenga.com. URL consultòu o 19 lùggio 2021.
- ↑ (IT) Festa de San Giuvanni, in sce villanovadalbenga.com. URL consultòu o 19 lùggio 2021.
- ↑ (IT) Villanöva, a cultüa, in sce villanovadalbenga.com. URL consultòu o 19 lùggio 2021.
- ↑ (IT) Rievucasiùn stòica de Villanöva, in sce ivg.it. URL consultòu o 19 lùggio 2021.
- ↑ (IT) A muntata da Madonna de Grassie, in sce villanovadalbenga.com. URL consultòu o 19 lùggio 2021.
- ↑ (IT) A benedisiùn de castagne, in sce villanovadalbenga.com. URL consultòu o 19 lùggio 2021.
- ↑ (IT) U campu pé l'aviasiùn de Villanöva dedicàu a Clemente Panero, in sce villanovadalbenga.com. URL consultòu o 17 lùggio 2021.
Àtri prugètti[modìfica | modìfica wikitèsto]
- Wikimedia Commons a contêgne di files in sce Villanöva


text:
Teoria elioçentrica
In to 1532 Niccolò Copernico, matematico e astronomo polacco, o finiva de scrive o sò libbro De Revolutionibus Corporum Cœlestium. Nasceiva a Teoria Elioçentrica, oua dïta anche Scistema Astronomico Copernican, de grande importansa no solo in Astronomia ma anche in Fixica, dæto che o studio di movimenti di còrpi celesti o saieva servio, in to periodo feliçe fra Copernico e Isaac Newton, a superâ l'antiga distinçion fra Fixica terrestre e Fixica celeste.
O Sô a-o centroModìfica
Comme dixe zà a parolla elioçentrica, a scoverta de Copernico a l'é stæta avei trovou che o Sô o l'é a-o centro e i atri corpi celesti ghe orbitan atorno; intorno a-a Tæra, che a l'é un pianeta comme tutti i atri, gîa a Lunn-a. Finn-a a aloa se credeiva in ta Teoria geoçentrica segondo a quae o Sô e i pianeti avieivan giou atorno a-a Tæra.
O preçedente storico de Aristarco de SamoModìfica
In veitæ za in ta primma meitæ do terso secolo avanti Cristo Aristarco de Samo, dito o Copernico antigo, o l'aveiva sostegnuo che a Tæra a giava atorno ao Sô. Pe Aristarco, adreitua, a giâ atorno ao Sô a no l'ea solo a Tæra e i pianeti do Scistema Solare, ma tutto l'Universo compreiza a sfera de stelle fisse. A teoria de Aristarco a l'à avuo poca fortunn-a fra i sò contemporanei: l'unico astronomo antigo a daghe a mente o l'é stæto Seleuco de Seleucia verso o 150 a.C.
Fondamenti matematiciModìfica
Johannes Kepler - ciù conosciuo con a forma latinizâ do seu nomme comme Giovanni Keplero - acetando a teoria de Copernico o ghe avieiva dæto ascì di fondamenti matematici. A Tæra e i atri pianeti gian atorno ao Sô: Keplero o screuve che e òrbite no son circolari comme credeiva Copernico, ma elittiche. Inoltre, graçie anche a-e osservaçioin do sò mæstro Tycho Brahe, o definisce træ lezzi che regolan o movimento di pianeti intorno ao Sô.
Lezze de KepleroModìfica
- Prima lezze: I pianeti percoran òrbite elittiche, de quae o Sô o piggia un di feughi.
- Segunda Lezze: O raggio vetô che dou Sô o va a un pianeta o percorre aree paege in tempi paegî.
- Terza Lezze: O rapòrto fra o cubbo do raggio de l'òrbita e o quadrato do tenpo de rivoluçion o l'é o maeximo pe tutti i pianeti, òscia in formula R³ / T² = K . Pe raggio de l'òrbita o se intende a distansa media fra pianeta e-o Sô.
Fixica terrestre e Fixica celesteModìfica
Dai tenpi de Aristotele a quelli de Keplero se pensava che region sublunare (òscia a Tæra) e region sorvialunare (i atri corpi celesti) seguisan lezze diverse: a Tæra alterabile e corutibile, i Astri eterni, incoruttibili, sogetti a un movimento circolare ugualmente eterno. A nascita d'a teoria de Keplero a l'inandia a Fixica moderna, pe a quae e lezze son pæge in tutto l'Universo.
Âtri progèttiModìfica
- Wikimedia Commons a contêgne di files in sce Teoria elioçentrica


text:
Template:Wikipedia parlâ
E instruçioìn chi de sótta són contegnûe inta sotopàgina Template:Wikipedia parlâ/man (modìfica·cronologîa)
Quésto template o sèrve a inclùdde inta vôxe 'na cazélla ch'a permétte de sentî l'òudio co-a registraçión da letûa de quélla pàgina. Pe de ciù, 'sto template chi o l'azónze in mòddo ötomàtico a categorîa Vôxe parlæ.
Ûzo
Prìmma de tùtto o l'é necesâio registrâ l'òudio co-a letûa da pàgina; a-o moménto de azónzighe o template ascì a scintàsci da dêuviâ a l'é indicâ chi de sótta:
{{Wikipedia parlâ|Nómme do file.ogg|id da versción de pàgina registrâ|dæta da versción de pàgina registrâ}}
Ezénpi d'ûzo
Védde, prezénpio, e pàgine inta categorîa: Vôxe parlæ


text:
Albertu Primu de Mu̍negu
Albertu Primu (Paris, 13 de nuvembre d'u 1848 - 26 de giügnu d'u 1922) e̍ stau pri̍ncipu suvra̍n de Mu̍negu. Espluratù e scientìficu à fundau a Parigi d'u 1910 u institütu de paleulugìa umana.
Vita[modìfica | modìfica wikitèsto]
Ciù impurtante per Mùnegu à fundau d'u 1889 u institütu uceanugràficu de Mùnegu cun müsei e laburatori.
Conte ereditari d'u Carladés adera a ra Société de la Haute-Auvergne per purè stüdià r'istoria d'a cuntea. çerca ünt' archiviu d'u Principatu tüti i ducümenti sciü d'u Carladés e püblica ün libru.
El à cunusciüu a revulüçiun munegasca d'i 1910 - 1911 che fa r'ugetu d'ün autru artìculu. Ün pesce d'e prufundità se numa Grimuldichtys profondissimus.
A̍utri prugeti[modìfica | modìfica wikitèsto]
- Wikimedia Commons a contêgne di files in sce Albertu Primu de Mu̍negu


text:
Biçicletta
A Biçicletta a l'è un veicolo a propulscion muscolâ, conpòsto da un tiâ atacòu a doe reue e un scistema de trasmiscion mecànica da possansa à ruea motrice.
Descriçion e stöia[modìfica | modìfica wikitèsto]
Into corso da seu longa stöia gh'è stæto molte preuve de introdùi cangiaménti inta Biçicletta.
L'elemento portante o l'è o tiâ. In sciô tiâ gh'è molte pàrti che conséntan o funçionaménto do mézzo.
Âtri progètti[modìfica | modìfica wikitèsto]
- Wikimedia Commons a contêgne di files in sce Biçicletta


text:
Elizabetta I d'Inghiltæra
Elizabetta I d'Inghiltæra conosciûa ascì comme A Reginn-a Vergine oppûre A Bonn-a Reginn-a Bes, a l'è stæta reginn-a d'Inghiltæra e d'Irlanda da-o 17 Novembre 1558 scinn-a-o giorno da sêu morte.
Elizabetta I, reginn-a d'Inghiltæra e d'Irlanda, 1575 c. (Londra, National Portrait Gallery)
Dæti personâli
Mòrte: Londra, 24 mârso 1603
Paize: Regno Unïo
Âtre informaçioìn
Vìtta[modìfica | modìfica wikitèsto]
A l'ëa nasciûa a Londra o 7 seténbre 1533 e mòrta inta mæxima çittæ o 24 marso 1603).
Rivâa a-o poéi dòppo a mòrte da sêu sêu Maria I, a s'ha fæto carrego de 'n regno diviso pe questioîn religiose inta segonda meitæ do seccolo XVI.
Âtri progètti[modìfica | modìfica wikitèsto]
- Wikimedia Commons a contêgne di files in sce Elizabetta I d'Inghiltæra


text:
Primma Goæra Mondiâ
Primma goæra mondiâ, conflito de dimenscioin intercontinentæ, combattúo da-o 1914 a-o 1918. Innescâ da-e prescioin naçionalisteghe e da-e tendençe imperialisteghe cortivæ da-e potençe œüropee a partî da-a segonda meitæ do 19° sec., a l'ingugette 28 paixi e a vidde contraposte e forçe de l'Inteiza (França, Gran Bretagna, Ruscia, Italia e so aliæ) e i Impei Centræ (Aostria-Ungaja, Germania e so aliæ). A l'assonse una dimenscion mondiâ da-o ponto de vista di tiatri di scontri ascì: se combattè, oltre che in Œüropa, inte l'Impêo ottoman, inte colonnie todesche in Axia e in sce tutti i moæ. E battagge decixive se desgugettan in Œüropa, in sce 5 fronti: quello ocidentâ, tra França e Germania, longo a Marna e a Somme; l’orientâ, ò ruscio, esteizo e privo de barree naturæ; o meridionâ, ò serbo; l’aostro-italian, in sce-e Alpi orientæ e inta Carnia; o grego, a nòrd de Salonicco.
O scciœuppo da guæra[modìfica | modìfica wikitèsto]
Inti primmi anni do 20° sec. andò deliniandose doi blocchi contrapposti: França e Gran Bretagna, da 'na parte, assádòn a so aliança inte l'Inteiza cordiâ (1904) e porton into so campo, progrescivamente, Ruscia, Giappon e Italia; da l'atra, i ‘impei centræ’, Aostria-Ungaja e Germania, ligon a liatre l’Impêo ottoman. Inti mæximi anni e crixi internaçionæ se feççan ricorente, in particolâ aprœuvo a l'anescion da Bosnia-Erzegovina da parte de l'Aostria-Ungaja (1908), ch'a l'alimentò i scontri inti Balchen, prinçipâ fogoâ de tenscioin insemme co-a competiçion franco-todesca, açeiza da-a sconfita françeize de Sedan do 1870. A question de Alsaçia e Loræna, a rivalitæ navâ anglo-tedesca, l’indebolimento de l'Impêo ottoman doppo e guære balcaniche e o problema di streiti, i irredentismi balcaneghi, a crixi de l'Impêo aostro-ungægo e i aspiaçioin italiañe ean tutti fatoî che menaççavan a paxe eüropea. A caosa descadenante da guæra a fu l’assascinnio, a Sarajevo, pe man de ’n’organizzaçion patriottica e naçionalista serba, de l'arçiducca Françesco Ferdinando d’Asburgo, erede a-o trono aostro-ungarico (28 zugno 1914).
Doppo l’attentao, l’Aostria-Ungaja, ótegnua man libbera da-a Germania, a lançò un ultimatum (23 luggio 1914) a-a Serbia, ritegnindola coresponsabile. Mentre e cançelaje œüropee, specce o ministro di esteri britannego E. Grey, s'impegnavan pe trovâ una soluçion paçiffica, o 28 luggio l’Aostria a deciarò guæra a-a Serbia. A cadeña di aliançe a feççe preçipitâ a scituaçion: a Ruscia a rispose co-ina mobilitaçion generâ. A Germania a deciarò guæra a-a Ruscia (1° agosto), da pœu a-a França (3 agosto), quindi a violò a nœütralitæ de Luscemburgo e Belgio (1-4 agosto); quest'atto de força o decise l’ingresso in guæra da Gran Bretagna contra a Germania. Poche settemañe doppo (23 agosto) o Giappon ascì o l'intrò into conflito, in quante aliao da Gran Bretagna; França, Gran Bretagna e Ruscia sançionon co-o Patto de Londra (4 settembre 1914) una vea e proppia aliança. A Turchia, timoosa da Ruscia e ligâ a-a Germania, a decretò a ciósúa di streiti (29 settembre) a-a navegaçion commerciâ e a s'unì (12 novembre) a-i Impei centræ. O Portogallo o se schiò a-o scianco de l'Inteiza. Segge in França segge in Germania a soluçion militâ a fu apoggiâ ascì da-i partii socialisti, iniçialmente in sce de poxiçioin nœütraliste. Aliâ di Impei centræ, l’Italia o l'arestò nœütrâ; a mancâ consurtaçion da parte di aliæ e o carattere ofenscivo da guæra ne giustificavan giuridicamente a poxiçion.
I eventi bellichi into 1914-15[modìfica | modìfica wikitèsto]
Fronte occidentâ[modìfica | modìfica wikitèsto]
O conflito o començò con l’ofensciva todesca contra a França traverso o Luscemburgo e o Belgio, segondo o cian elaboao into 1905 da-o A. von Schlieffen, acugeito da-o cappo de stato maggiô H.J. von Moltke. A Germania, impegnâ in sce doi fronti, a l'amiava a conseguî una rappida vittoia in sce-o fronte ocidentâ, pontando in sce Pariggi. I ofenscive in Loreña e verso i Ardenne (18 agosto) e quella in direçion de Sarrebourg e de Morhange (14-19 agosto) lançæ da-o generâ françeize C.-J.-J. Joffre fallin. Inta battaggia de frontee (22-25 agosto), longo o confin franco-belga, a V armâ françeize e o corpo de spediçion britannego fun battui e constreiti a retiâse. A capitâ françeize a fu sarvâ da-o contratacco do Joffre (battaggia da Marna 5-10 settembre), ch'o constrinse i Todeschi a ricegâ a N do sciumme Aisne. Doppo a battaggia de l'Aisne (13-17 settembre), ch'a l'arestò a spinta franco-ingleize, e forçe contraposte començon 'na serrie de manœuvre in direçion do streito de Calais, pe guâgnâ o controllo di porti in sce-a Mannega. A coscì díta ‘corsa a-o mâ’ a s'arestò inte Fiandre: respinti scin a aloa da-i Tedeschi i tentativi d'agjamento franco-ingreixi, inte battagge de l'Yser (18 ottobre-10 novembre) e de Ypres (23 ottobre-15 novembre), i aliæ ariescin a evitâ o sfondamento nemigo e a stabilizzâ o fronte. O banço de perdie o fu a l'incirca de 200.000 ommi in ciaschedun scheamento. O fronte ocidentâ o se fissò in sce 'na linia trincerâ ch'a taggiò o continente da-a costa belga scin a-a nœütrâ Sviççea; a-a guæra de movimento di primmi meixi saiæ seguio circa 3 anni de guæra de logoramento conduta da-e trincee e pontezâ da sciortie ofenscive che se concludeivan inte de carnefixiñe de inuxitæ proporçioin, sença scignificativi avançamenti militæ.
Fronte orientâ[modìfica | modìfica wikitèsto]
A Est, e forçe rusce avançæ inta Pruscia orientâ doppo a vittoia de Gumbinnen (19-20 agosto) subin a catastrofe de Tannenberg (26-30 agosto) e a battaggia di Laghi Masui (9-14 settembre) a determinò a so retiadda da-a Pruscia. Doppo a primma ofensciva ruscia de Galiçia (18 agosto-11 settembre; i cosacchi a cavallo se spinzettan in Ungaja), a gravitæ da desfæta Aostriaca a l'indusse i Todeschi a intervegnî da-a rente a-i Aostriachi, ma fun costreiti a-o ricegamento (20 ottobre), mentre i Rusci sferavan a segonda ofensciva in Galiçia, fra Leopoli e Przemyśl (18 ottobre-2 novembre). Co-a segonda ofensciva de Polonia, curminâ inta battaggia de Łódź (17-26 novembre), i Tedeschi impedin l’invaxon do proppio teritoio, bloccando into contempo l’ofensciva de l'aversaio contra i Aostriachi. O 23 zenâ 1915 i Aostriachi, apoggiæ da-e forçe todesche, açercion e destrussan a X armâ ruscia a Aogustów (17 frevâ). Cheita Przemyśl, a terça grande ofensciva ruscia contra i Aostriachi (22 março-10 arvî 1915), curminâ inta battaggia de Pasqua, a costrinse l’armâ de E. von Böhm Ermolli a ricegâ derê o crinâ di Carpaççi, dove se stabilizzò temporaniamente o fronte.
Terço fronte[modìfica | modìfica wikitèsto]
O 9 dexembre 1914 o governo italian, in base a l'art. 7 do Trattao da Triplixe, o domandò a l'Aostria di compensci teritoriæ pe-a so avançâ inti Balchen, che fun refiæ. Da-o settembre a l'aveiva intanto inandiao de trattative co-e possançe de l'Inteiza, precisando e so receste teritoriæ (i teritoi compreixi inte l’ærco arpin, scin a-o Quarnâ, e un çerto regimme d'aotonomia pe-i Italien de Darmaççia), che o ministro di Esteri S. Sonnino o portò da pœu avanti con maggioî preteize insce l’Adriatego, pe garantî a l'Italia a segueça marittima, scin a-a concruxon do Patto segretto de Londra do 26 arvî 1915, co-o quæ l’Italia a s'impegnò a arvî i ostilitæ contra l’Aostria entro 30 giorni da-a firma do protocollo. Denonçiâ o 3 mazzo a Triplixe, a guæra a l'Aostria a fu diciarâ o 24. L’Aostria a l'aveiva predisposto un robusto schiamento difenscivo in sce-e poxiçioin de confin longo l’Isonço e i artue do Carso e i mezi ofenscivi de l'eserçito italian ean scarsci, raxon pe-a quæ a guæra a l'assonse da subbito un carattere de logoramento: 4 ofenscive insce l’Isonço (23 zugno-7 luggio; 18 luggio-3 agosto; 21 ottobre-4 novembre; 10 novembre-5 dexembre), guidæ da-o generâ L. Cadorna, no stocon a difeisa nemiga, ma l’Aostria a fu obligâ a inviâ in sce-o nœuvo fronte de forçe sempre ciu numiose.
L’offensciva aostro-tedesca[modìfica | modìfica wikitèsto]
Doppo o sfondamento tedesco in sce-o fronte (battaggia de Gorlice-Tarnów, 1-3 mazzo 1915) e a sucesciva riconquista de Przemyśl e Liopoli, o 25 agosto caze' Brest-Litovsk ascì, mascima forteçça do versante ocidentâ de l'Impeo ruscio. O cappo de stato maggiô E. von Falkenhayn o l'ordinò (25 settembre) a di gruppi de l'esercito tedesco de passâ in sce-a difensciva a caosa da prescion produta da l'ofensciva françeize inta Champagne e da necescitæ de forçe disponibile inti Balchen. A Germania a l'aveiva conseguio un grande successo: i Rusci aveivan perso circa a meitæ di effettivi, con relativi armamenti, e aveivan dovúo abandonâ circa 500.000 km2 de teritoio; tuttavia, no ean stæti induti a-a paxe separâ, comme sperava i generæ P.L. von Hindenburg e F. Conrad. L’intrâ da Burgaja in guæra a scianco di Impei centræ (14 ottobre 1915) a segnò o crollo da Serbia (battaggia de Kosovo, 24-29 novembre), ataccâ da ogni parte. Fallie in primaveia ascì e açioin franco-ingreixi inti Dardanelli e a Galippoli, progettæ da-o Churchill in primmo lœugo pi arvî 'na via de comunicaçion diretta co-a Ruscia, o 1915 o se serò co-o raforçamento de poxiçioin di Impei centræ a oriente.
I sviluppi into 1916[modìfica | modìfica wikitèsto]
Fronte occidentâ[modìfica | modìfica wikitèsto]
Mentre i Anglo-Françeixi ean constreiti a aspêtâ a stæ pe lançâ un’ofensciva in sce-a Somme (pe difetto de materiæ bellichi e no essendo in grao i aliæ Rusci e Italien de prestâghe agiutto primma), o Falkenhayn o pigiò l’iniçiativa de 'na grande battaggia de logoramento in sce-o fronte de Verdun, tegnúo da-i Françeixi, inta persuaxon che-a França, demoralizzâ, a l'aviæ domandao a paxe. A battaggia de Verdun, desgugeitase fra o 21 frevâ e o 24 zugno 1916, a resurtò una gran vitoia difensciva françeize e scimbolo de l'invinçibilitæ de l'Inteiza, sciben che-a Germania a l'inflisse a l'esercito nemigo ben ciu perdie de quant'a ne subì, reduxendo insemme a parteçipaçion di Françeixi a-a battaggia da Somme. O deximpegno de Verdun o vègne da l'ofensciva descadenâ da-i Anglo-Françeixi o 1° luggio, inta quæ i mezi missi in dœuvia se rivelon i maggioî scin a aloa impegnæ e aparse un’arma nœuva, o caro armao. A battaggia da Somme (1° luggio-23 novembre 1916) a comportò de perdie imponente de ommi e mezi, mentre inte nisciun ponto s'avançò ciu de 5 km, in sce 'n fronte de 8-9 km.
Fronte italian[modìfica | modìfica wikitèsto]
O maresciallo aostriaco F. Conrad o l'inandiò in arvî una grande ofensciva in sce-o Trentin contra i Italien, co-a finalitæ de sfondâ o fronte de l'Isonço. L’ofensciva a fu bloccâ da-a difficortæ de l'artigiaja pesante a seguî, in teren difiçile, o progresso de l'infantaja; o 14 zugno començò a controfensciva italiaña, concluzase o 25 co-o ricegamento generâ di Aostriachi. Superâ a menaçça in sce-o Trentin, o Cadorna o mesciò ommi e mezi (27 luggio-4 agosto) da-o Trentin insce l’Isonço e o l'ataccò de sorpreiza i Aostriachi, e forçe di quæ ean relativamente scarse ascì pe-i prelevamenti fæti a favô do fronte orientâ. L’atacco do 6-17 agosto (sesta battaggia de l'Isonço) o portò a-a conquista de Goriçia, sença perde però o so carattere de battaggia de logoramento. Vegnua men a rottua do fronte a E de Goriçia, a settima (14-16 settembre), l’ottava (9-12 ottobre) e a nona (31 ottobre-4 novembre 1916) battaggia de l'Isonço rientron into schema di impegni de logoramento.
Fronte orientâ[modìfica | modìfica wikitèsto]
A E, tra o 4 zugno e o 27 agosto in sce 'n fronte de 350 km fu sferao in Volinia l’ofensciva de A.A. Brusilov, a quarta e urtima grande ofensciva ruscia, concepia in origine in fonçion de inlegeimento do fronte italian. I risurtæ, squæxi nulli contra o settô todesco, fun grandioxi contra i Aostriachi, a danno di quæ i Rusci conseguin di noteivi vantaggi teritoiæ e sorvetutto militæ. Intanto avegniva di importanti mutamenti inte l'âto comando de potençe centræ: Falkenhayn o fu sostituio o 27 agosto da-o P.L. von Hindenburg e o E. Ludendorff, esponenti da conceçion strategica de l'anintamento.
Intrao a Romania in guæra contra i Impei centræ o 27 agosto 1916, o comando ruscio o se preparò a 'n atacco d’impeto co-o concorso de truppe romeñe contra l’Ungaja e a Galiçia co-a spiança d'inflizze a-e possançe centræ una sconfita decixiva. Conformemente a-a strategia do comando ruscio, i Romen porton o mascimo sforço ofenscivo inta Transcilvania. Ma l'Hindenburg o l'avva formao doi potenti gruppi de armæ: un a N, inta Transcirvania, sotta o comando do Falkenhayn, e un a S, in sce-o Danubbio, a-i ordini de A. von Mackensen. Menaççao de invaxon in sce-a so frontea meridionâ, o stato Maggiô romen o l'arestò l’ofensciva inta Transcilvania e o transfei parte de so truppe verso o fronte meridionâ. O Falkenhayn o 29 settembre o passò a l'ofensciva e inte 18 giorni, doppo træ battagge, a Transcilvania a l'ea liberâ. Nonostante o repiggio de l'ofensciva do A.A. Brusilov (1-15 ottobre), di opiaçioin françeixi pe-a riconquista do teritoio perdúo in gio a Verdun, e di açioin italiañe con l’ottava e a nona battaggia de l'Isonço, o stato maggiô tedesco o començò una vasta opiaçion che, doppo a battaggia de l'Argeş (1-3 dexembre) e o riconzonzimento de doe gren armæ, a se concluse con l’ocupaçion de Bucarest (6 dexembre).
Fronti minoî[modìfica | modìfica wikitèsto]
Into Caocaso, in Iran e in Mesopotamia, Rusci e Britanneghi agivan in direçion de Baghdad. I eserciti do zar avançon, a prœuvo a ciu sucesci, scin a-i laghi de Van e Urmia (Iran), mentre i Britanneghi, arivæ scin a Kut al-Amarah, in sce-a sponda scinistra do sciumme Tigri, ghe fun açerciæ e battui o 26 arvî 1916. I Turchi into 1915-16 incontron trei insucesci into tentativo d’insediâse in sce-o Canâ de Suez; doppo l’urtimo scacco (agosto 1916), i Britanneghi passon a-a controfensciva, zonzendo a-e sœugge da Palestiña.
A guæra in scî moæ[modìfica | modìfica wikitèsto]
In conseguença de l'acordio franco-britannego do novembre 1913, a flotta britannega a l'ebbe a difeisa de tutti i oceani, in particolâ do Mâ do Nord, do Passo de Calais e do baçî orientâ do Mediterrannio; a-a flotta françeize fu afiao a difeisa da Mannega ocidentâ e do baçî ocidentâ do Mediterranio. o 29 luggio 1914, a flotta da battaggia britannega a l'aveiva razonto Scapa Flow (Orcadi), base adatta pe intervegnî tempestivamente contra a flotta todesca.
Into 1914 ebbe lœugo o 1° novembre a battaggia de Coronel (Cile), inta quæ l’armiagio tedesco M. von Speer o l'inflisse a-i Britanneghi una dua sconfita, e l’8 dexembre 1914 quella de Falkland, inta quæ l’armiagio F.C.D. Sturdee o l'anintò e unitæ todesche.
Inta guæra in sce-o mâ i Tedeschi s'avarsan de 'na nœuva arma, quella do sottomarin (Unterseeboote, da-o quæ U-Boot ), ch'a feççe a primma comparsa o 22 settembre 1914, a l'âteçça de Hook of Holland, dove trei incroxatoî coraçæ britanneghi fun afondæ inte pochi menuti. A guæra sottomariña a se rivelò ciu frutoza de quella de corsa, ma doppo l’afondamento do piroscafo statunitense Lusitania (7 mazzo 1915), pe evitâ de compricaçioin co-i USA a Germania a-a sospeize in sce-e coste ocidentæ de izoe britanneghe e inta Mannega, mantegnindoa solo che into Mediterranio. Into março 1916 E. von Capelle, sucedúo a-a ghia da Hochseeflotte a-o A. von Tirpitz, teorego da guæra sottomariña inlimitâ, o decize de impegnâ e unitæ de superfiçie inte 'na conduta de guæra ofensciva contra a flotta britannega: o 31 mazzo 1916 ghe fu a battaggia do Jütland, a sola gran battaggia navâ do conflito. A mariña tedesca a l'inflisse a-a Grand Fleet ciu danni de quelli riçevui, ma l’effetto strategico da battaggia o fu a favô da Gran Bretagna, perché a Hochseeflotte a no s'areizegò ciu in mâ averto. A guæra contra o traffego in sce-o mâ a saiâ repigiâ in grande da-a Germania o 31 zenâ 1917, ma pi œuvia di soli somerzibbili, impiegæ pe-a primma votta sença restriçioin.
I sviluppi into 1917[modìfica | modìfica wikitèsto]
Fronte ocidentâ[modìfica | modìfica wikitèsto]
L’ofensciva generâ prevista da-e possançe de l'Inteiza pe-a primmaveia do 1917 a no poe' contâ in sce-o concorso da Ruscia, imbosa da-a rivoluçion de frevâ: l’atacco do R.-G. Nivelle (9 arvî-5 mazzo), finalizzao a-a rapida rottua do fronte tedesco, o n'arestò inrimediabilmente compromisso. I Françeixi se impossesson do Chemin-des-Dames a prexo de sacrifiççi tæ che l’ofensciva, lonxi da-o razonze o scopo, a demoralizzò profondamente l’esercito; no s'ariescì manco a concentrâlo con l’açion in sce-o fronte italian, dove a dexima battaggia de l'Izonço (12 mazzo-7 zugno) a fu sferâ doppo a fin de l'ofensciva franco-britannega. I Ingreixi, ben ciu forti di Françeixi, inscistettan pe-a continoaçion da lotta con de finalitæ de sfondamento, ma o nœuvo comandante in cappo de truppe Françeixi H.-P.-O. Pétain o se gh'opoze. Fra i opiaçioin parçiæ intrapreize da-i Françeixi, fu importante o repiggio do Mort-Homme, presso Verdun (20-25 agosto), e a battaggia da Malmaison (21-26 ottobre). I Ingreixi, pressæ da-a guæra sottomariña a oltrança, aveivan interesse a alontanâ i Todeschi da-e coste do Belgio e, forti de l'agiutto fornioghe da l'impêo coloniâ, fun in grao d'assumme da lô l’iniçiativa: e truppe britanneghe no realizzon che di progresci locæ, ma o comando e l’ezercito todesco ne risurton duamente provæ. L’atacco de Cambrai (a primma battaggia, 20-23 novembre, inta quæ i cari d’assâto fun dœuviæ in massa) a consentì de realizzâ un’avançâ de 10 km de profonditæ in 10 ôe; ma a controfensciva todesca do 23 a l'anullò inte 'n corpo i vantaggi conseguii da-i aversai.
Fronte orientâ[modìfica | modìfica wikitèsto]
L’attacco ruscio sferao o 1° de luggio nonostante o gradoâ desciorvimento de l'esercito o 19 luggio, o s'arestò do tutto sotta l’açion da controfensciva di Impei centræ e l’ocupaçion todesca de Riga (3 settembre) a segnò o sfacelo definitivo de l'esercito ruscio. O 26 de novembre i bolscevichi montæ a-o poei domandon de trattâ l’armistiçio, stipulao o 15 de dexembre. I negoçiæ de paxe se conclusan o 3 de março 1918: co-a paxe de Brest-Litovsk a Ruscia a renonçiava a-e provinçie balteghe, a-a Polonia e a l'Ucraiña. L’8 de frevâ l’Ucraiña ascì a concluse a paxe, e o 7 de mazzo a Romania.
L'intervento di USA[modìfica | modìfica wikitèsto]
O repiggio da guæra mæña inlimitâ (frevâ) da parte di Todeschi o l'aspresciò l’intervento in guæra di Americhen, che 'na streita comunança de interesci econommeghi a ligava a-e potençe de l'Inteiza; o 6 d'arvî 1917 o governo de Washington o diciarò guæra a-a Germania.
Mentre i sondaggi de paxe da parte di Impei centræ fallivan pe mancança d'acenni concreti a-e rivendicaçioin italiañe (março-mazzo 1917), i esponenti de naçionalitæ de l'Impêo aostro-ungægo premeivan in senso anti-asbùrzego e o 20 luggio 1917 o Patto de Corfù o fissava e linnie pe-a creaçion de 'n stato serbo-croato-sloven. In Germania o dexideio de paxe o trovò esprescion inta moçion votâ a-o Reichstag o 19 de luggio 1917 e ascì o pappa Beneito XV o l'invocò a concruxon da paxe (1° agosto 1917). Ma i ponti de vista ean ancon troppo lonten perché se zonzesse a 'n acordio. L’Inteiza, che co-i quattorze ponti formulæ da-o prescidente di Stati Unii T.W. Wilson, a s'ea dæta un programma de grande eficaxa propagandistega e morâ e a s'ea orientâ verso a dissoluçion de l'Impeo aostro-ungarico, a l'ariescì a respinze l’estremmo sforço aostro-tedesco concentrao in sce-i fronti françeize e italian, determinando finalmente o prevai di ambienti politichi todeschi favoeivi a-a paxe.
Un peizo no indifferente inte questi sviluppi politego-militæ aveiva avúo a politica militâ de naçionalitæ, desgugeita sorvetutto da Ruscia, França e Itallia, co-a constituçion e l’impiego de unitæ naçionæ polacche, ceche, romeñe, iugoslave, formæ con di prexonê de guæra.
Fronte italian[modìfica | modìfica wikitèsto]
O generâ Cadorna o l'intrapreize inta primaveia l’ofensciva stabilia co-i aliæ, ma a dexima battaggia de l'Isonço, pù superando de gran longa, sotta ogni riguardo, e precedente, a no conseguì o sfondamento. Inte l'undexima battaggia (17 agosto-15 settembre), l’atacco o feççe realizzâ una penetraçion de 10 km inta difeiza aostriaca. E perdie di Italien risurton maggioî de quelle do nemigo, che, tuttavia, o ne risentì ciu duamente pe-o progrescivo amermâse de risorse generæ doppo trei anni de guæra. Mentre in Aostria, pe-i complementi, se doveiva ricorî sorvetutto a-i ferii guarii, in Italia gh'ea ancon larghe risorse inte classe zoeniscime e inte ançiañe (sença consciderâ e risorse materiæ, sterminæ doppo l’intervento statunieize). Una masciscia ofensciva aostro-tedesca finalizzâ a alontanâ o peigo in sce Trieste e responciâ i Italien a-o de là da frontea de l'Isonço a començò o 24 ottobre: l’atacco aostro-germanico o penetrò in profonditæ, travozendo e difeise e razonzendo o mæximo giorno Caporetto. O Cadorna o dette l’ordine da retiadda e a linia d’aresto a fu stabilia, doppo o convegno interaliao de Peschea e a sostituçion do Cadorna co-o Diaz, in sce-o Piave; i Italien ariescin a arestâ l’ofensciva aostro-tedesca scadenâ o 10 novembre insce l’âtocian d’Axiago e sviluppaase in sce-o Piave e in sce-o Monte Grappa.
Fra e varrie conferençe militæ interaliæ, particolâ importança a l'aiva avúo quella de Chantilly do 15-16 novembre 1916 inta quæ s'ea decizo o prinçippio do muttoo apoggio tra i fronti ocidentæ, italian e barcanego. Coscì, inte l'ottobre 1917 fu inviao in Italia un’armâ anglo-françeize, ch'a s'atestò in sce-o Mincio a imbastîve una linnia de difeiza in sce-a quæ combatte, into caxo de un urteiô cedimento de quella do Piave.
L’ofensciva aostro-todesca a l'aiva mostrao l’importança de 'n’union sempre ciu streita fra i aliæ; into convegno de Rapallo do 7 de novembre, i trei primmi ministri de Gran Bretagna, França e Italia decidettan l’instituçion de 'n conseggio superiô da guæra interaliâ, nœuvo passo insce-a via de l'unitæ de comando.
Fronti minoî[modìfica | modìfica wikitèsto]
Into settô balcanico o solo avegnimento importante in sce-o cian strategico o fu l’intrâ in guæra da Grecia a scianco de forçe de l'Inteiza o 27 zugno. In Mesopotamia, i Ingreixi ocupon l’11 março Baghdad. In Palestiña o generâ E. Allenby, travotta a linia turca de Bersabea (1° ottobre), o preize Gazza, Giaffa e Gerusalemme. L’avançâ de l'Allenby in sce-a Palestiña a l'ea stæta apoggiâ efficaxemente da l'açion de guerriggia conduta inta region da-o T.E. Lawrence (Lawrence d’Arabia), animatô da rivotta araba contra l’Impêo ottoman.
A guæra in sce-i moæ[modìfica | modìfica wikitèsto]
La guæra sottomariña inlimitâ repigiâ o 1° de frevâ 1917 a razonse o mascimo de l'intenscitæ in arvî, quande fu afondao circa un milion de tonêi de naviggio mercantî. Se i somerzibili avessan posciúo continuâ con un tâ ritmo de destruçion, a Gran Bretagna a no l'aviæ posciúo sorvevive e i USA no avieivan posciúo transportâ in Œüropa i eserciti, i viveri e i materiæ, che fun da pœu fatô essençiâ de vittoia into 1918. Ma i mezi de difeiza se mostron sempre ciu efficaxi; o transporto de l'esercito statunitense in Œüropa o constituì o trionfo do scistema di convolli scortæ. Da-a stæ do 1917 i mezi ofenscivi aomenton i reizeghi di sottomarin: into Mâ do Nord fu stabilio un sbaramento de miñe in sce ’n’estenscion de 400 km; de speciæ nave battuggia munie de ecogoniometri scaregavan contra i sottomarin tedeschi de granæ esplodente.
I sviluppi bellichi into 1918[modìfica | modìfica wikitèsto]
Fronte occidentâ[modìfica | modìfica wikitèsto]
Doppo l’eliminaçion da Ruscia e da Romania da-o conflito, o comando tedesco o passò a-a missa a ponto de 'n cian strategico, elaborao da-o Ludendorff, pe conseguî l’anintamento do nemigo traverso una serie de battagge prepaatoie. Tra março e zugno fu lançao træ ofenscive, con gran desccegamento d\ommi e mezi che tuttavia no porton a nisciun di obiettivi strategichi intravisti da/o Ludendorff: ni a separaçion di Ingreixi da-i Françeixi, ni a sconfita di Ingreixi in sce-i porti da Mannega, ni a conquista d\Amiens, ni o controllo da valadda de l'Oise. Into fratempo i Statunieixi, pe/a prescion aliâ, decupricavan i effettivi in Œüropa: tra mazzo e zugno sbarcò in França 520.000 sordatti. Da março s'ea realizzao o comando unico inta persoña do generâ F. Foch, a-o quæ fu afiao ascì de ‘facortæ de coordinamento’ in sce-o fronte italian.
A primma ofensciva a començò o 21 março con un attacco in Piccardia che in 15 giorni de battaggia o guaagnò a-i Tedeschi un’avançâ de 60 km in sce circa atretanti de largheçça, con 300.000 ommi perdui da-i soli Ingreixi.
O 9 d'arvî o Luderdorff o scadenò un atacco inte Fiandre, con obiettivo a conquista di porti do passo de Calais; inta nœuva ofensciva de Ypres in sce-o prinçippio o sucesso o fu noteive; ma o 25, doppo a conquista do Monte Kemmel, con l’afluî de riserve, in gran parte Françeixi, i Todeschi sospeizan l’ofensciva.
Pe assestâ un nœuvo corpo a-i Françeixi, inta parte oposta a quella dov'ea dislocao o grosso di aliæ, Ludendorff o scelse a poxiçion do Chemin-des-Dames, naturalmente forte, ma debolmente ocupâ. L’ofensciva, començâ o 27 mazzo into træto compreizo fra Soissons e Reims, a l'ariescì in pin, ascì pe l’impiego d'iprite, e o 1° de zugno i Todeschi zonzeivan in sce-a Marna menaççando a mæxima capitâ françeize: o Foch o fermò, tuttavia, l’avançâ concentrando a riserva longo e prinçipæ direttrixe d’urto do nemigo. Sciben ch'a scitoaçion strategica a no foise sostançiamente megioâ pe-a Germania, i trei sucesci de primmaveia aveivan scosso l’opinion pubbrica, specie in França, che i consciderava presaggi de vittoia definitiva. Mentre se compiva i preparativi pe-o quarto attacco, i Aostriachi scadenon l’ofensciva in sce-o fronte italian.
A battaggia do Piave[modìfica | modìfica wikitèsto]
Into frevâ-março 1918 i unitæ de l'esercito italian poeivan consciderâse riconstituie: 300.000 ommi e 3000 cannoin aveivan raforçao o fronte. O giorno de l'atacco, i Aostriachi avançon contempoaniamente in sce-o fronte montan e in sce quello do Piave; in sce-o primmo, a difeisa italiaña a l'impoze a-o nemigo de dexiste da l'ofensciva in grande za a seia mæxima do 15; in sce-o segondo fronte, a seia do 16 zugno l’intervento de riserve italiañe o bloccò ascì l’atacco aostriaco in sce-o Montello, dove-o 19 començò a controfensciva do Diaz, che inte pochi giorni a l'indusse o nemigo a-a retiadda. I Italien aveivan perdúo 90.000 ommi, i Aostriachi 150.000, con enorme consummo de materiæ bellichi.
Controfensciva e vittoia aliâ[modìfica | modìfica wikitèsto]
A-a quarta ofensciva tedesca contra i Françeixi sferâ o 15 de luggio contemporaniamente in sce-a Marna e a E de Reims e arestâ con forte perdie, o 18 o Foch o l'opose un atacco contra a sacca nemiga do Chemin-des-Dames-Marna: l’unica via de comunicaçion pe-i armæ todesche da Marna, quella Soissons-Fismey, a l'ea a l'improvista menaççâ da-o nemigo. O Ludendorff o l'ariescì a atoâ un recegamento progrescivo in sce-a Vesle e l’Aisne e quande (3 d'agosto) o Foch o l'ordinò a sospenscion da controfensciva i Todeschi aivan perdúo squæxi tutti i guaagni realizzæ con l’atacco do Chemin-des-Dames do 1917.
Primma che l’ofensciva generâ in sce-o fronte ocidentâ a començesse, in sce-o fronte di Balchen o 15 settembre fu sferao l’ofensciva ch'a costrenze' i Burgai a domandâ l’armistiçio, firmao o 29. In conseguença de questo evento tutto o scianco meridionâ de l'Impêo aostro-ungægo o l'ea averto a l'invaxon de l'armâ d’oriente. Inte una scituaçion generâ coscì favoeive o Foch o començò l’ofensciva, precedua da di attacchi prepaatoi che determinon a crixi morâ de l'esercito innemigo (ciu reparti s'amutinon, molti se impegnon debolmente): tra o 26 e o 29 settembre i armæ aliæ (de forçe ingente statuniense e britanneghe ean ormai in França), eseguin di ofenscive concentriche da-o Mâ do Nord a-a Mœusa; o 10 d'ottobre a linnia de fortificaçion Hindenburg a l'ea stoccâ e superâ ovunque. Tra ottobre e novembre i aliæ responcion progrescivamente e forçe tedesche da tutto o fronte ocidentâ.
L’ofensciva finâ italiaña[modìfica | modìfica wikitèsto]
L’atacco scadeñao in sce-o fronte italo-aostriaco da-e forçe italiañe o 24 ottobre o l'incontrò rescistença in sce-i monti a caosa do teren e, scin a-o 28, in cianua ascì, p-a piña do Piave, ch'a paralizzò l’açion. Atraversao o sciumme graçie a 'na brillante manœuvra do generâ E. Caviggia, o 29 mæximo fu liberao Vittoio Venneto. O comando aostriaco o començò inmediatamente de trattative pe-a reiza incondiçionâ, mentre e forçe italiañe razonzeivan Trento e, via mâ, Trieste.
I opiaçioin into Meddio Oriente[modìfica | modìfica wikitèsto]
In Turchia, o crollo ruscio o l'aveiva incoraggio i amîe di Zoeni Turchi longo a fascia œüroaxiatica a N de l'Anatolia: a-a fin de zugno, de truppe turche ocupon Batum, Ardahan, Tabriz e Urmia; a settembre levon a-i Ingreixi o centro petroliffero de Baku. In sce-o fronte da Mesopotamia, a novembre e forçe britanneghe ocupon a region de Mossul. In Palestiña, o 19 settembre o generâ Allenby o sferrò l’ofensciva tra Rafaāt e o mâ: cheito Tiberiade, Damasco, Beirut e Aleppo, i Turchi sottoscrissan a reiza incondiçionâ.
I armistiççi e i trattæ de paxe[modìfica | modìfica wikitèsto]
A Burgaja a concluse l’armistiçio o 29 settembre 1918, seguia da-a Turchia (30 ottobre). O governo tedesco, in sce solecitaçion do stato maggiô, o començò o 3 d'ottobre e trattative de paxe in sce-a base di Quattorze ponti; ótegnúo o consenso generico de T.W. Wilson a nomme di aliæ, o governo constituiose doppo l’abdicaçion de Ghigermo II o firmò l’armistiçio l’11 novembre a Compiègne. O 3 a Villa Giusti, presso Paddoa, l'ea stæto firmao l’armistiçio italo-aostriaco; l’11 l’imperatô Carlo I, doppo un estremmo tentativo de transformâ l’impêo inte un stato federâ in sce-a base de 4 regni naçionæ (Aostria, Ungaja, Polonia e territoi iugoslavi), o l'abdicò e o 12 fu proclamao a repubbrica in Aostria, o 16 in Ungaja. E varrie naçionalitæ se davan di governi aotonnomi, scicché o vegio Impêo asburgico o cessava d'existe.
Pe stabilî e condiçioin de paxe fu riunia a Conferença de Pariggi, ch'a començò a-a meitæ de zenâ 1919. Gh'ea rapresentao tutti i stati vinçitoî, ma solo a-e gren possançe – Stati Unii, Gran Bretagna, França, Italia, Giappon – ea riservao de deliberâ in sce tutte e costioin, mentre i minoî intervegnivan solo se direttamente interessæ. O programma de paxe britannego, sostegnúo da-o D. Lloyd George, o l'amiava a rende inoccoa a Germania e a pigiâghe e colonnie; quello françeize, impersonao da-o G. Clemenceau, o tendeiva a inferî un corpo decixivo a-o tradiçionâ nemigo tedesco, ch'o vendichesse o 1870 e o desse a-a França de dueive garantie; quello statunitense, propugnao da-o Wilson, o se concretava inte 'na paxe inspiâ a-i prinçippi di quattorze ponti, ma o l'urtava contra una re' d’interesci che ne rendeivan diffiçile l’apricaçion; quello italian o tendeiva a asseguâ a l'Italia o confin arpin, a supremaçia inte l'Adriatego, una sfea d’influença balcanica, di compensci coloniæ. O poco entuxiasmo mostrao, in nomme di grandi sacrifixi soferti, pe-i prinçipi wilsonien, o finì co-o creâ a l'Italia una scituaçion diplomatica diffiçile.
Se zonse coscì a-i varri trattæ: de Versagge co-a Germania (28 zugno 1919), de Saint-Germain con l’Aostria (10 settembre 1919), de Neuilly co-a Burgaia (27 novembre 1919), do Trianon con l’Ungaja (4 zugno 1920), de Sèvres co-a Turchia (10 agosto 1920). A Germania a perse e colonie, a flotta militâ e mercantî e di destreiti minerai; ghe fu imposto l’obrigo de riparaçioin e o divieto de tegnî un esercito superiô a 100.000 ommi. Sorzette di nœuvi stati: a Polonia, a Cecoslovacchia, a Iugoslavia, a Finlandia, a Lituania, a Lettonia, l’Estonia, l’Albania; e di atri subin di prefondi mutamenti de frontee. L’Italia a l'ótègne o confin alpin, ma arestò insoluo a costion adriatega co-o nœuvo stato iugoslavo e quella di compensci coloniæ. Molte costioin fun rinviæ e molte decixoin vègnan modificæ inti anni sucescivi, con di conseguenti motivi de perscistente agitaçion e inrequeteçça.
E conseguençe da guæra[modìfica | modìfica wikitèsto]
In sce-o teren da strategia militâ a primma guæra a segnò una virâ epocâ a motivo, in primmo lœugo, da difuxon di arme aotomatiche che reizan estremamente dispendioso in termini de vitte umañe o tradiçionâ atacco d'infantaia ò de cavallaia a-e postaçioin nemighe; ço o determinò l’evoluçion da-a guæra de movimento a-a guæra de poxiçion ò de logoramento: lœugo privilegiao de l'aspetto militâ do conflito o fu dunque a trincea. In sce-o cian de innovaçioin tecnologiche nascette in questo periodo un di protagonisti di futui confliti, o caro armao, adotao da-i Britanneghi into 1916. Tra i atre novitæ relative a-i armamenti ghe fu i gas asfiscianti (che impozan l’obrigo da maschera antigas), l’aeroplan (sciben armao de metragiatrixe, o fu dœuviao pe-o ciu a scopo ricognitivo), o sottomarin. L’exigença de coordinâ e mesciâ di enormi contingenti in sce 'n fronte ben ampio a dette lœugo a-o sviluppo de telecomunicaçioin e a-o masciscio impiego di mezi motorizzæ.
A leva de massa (fu mobilitao complescivamente 65 mioin d'ommi) e e speize militæ determinon o fenommeno, inte quella mezua ineddito, da mobilitaçion totâ do paise belligerante: da-a produçion industriâ stimolâ da-e commisse statæ a-o raçionamento di generi alimentæ, da-a programmaçion da produçion agricola a-a censua in sce-a stampa, scin a l'identificaçion do teritoio pattrio comme ‘fronte interno’, a guæra a penetrò inte tutti i gangli sociæ de naçioin, determinando in particolâ l’inaspimento do controllo represcivo statâ. Questo o l'assonse forme e contegnui particolarmente relevanti a traverso a propaganda, l’impeio in sce-i meccanismi produttivi, l’aresto di discidenti ò di paxifisti.
L’adexon de popolaçioin a-e rispettive politiche naçionæ a no fu omogennia ni continnoa into tempo: o 1917 o fu l’anno de maggiô tenscion sociâ inte molti stati œüropei (incluzo l’Italia); in Ruscia o macontento popolâ o se ligò a-i dezastri do fronte e a-a determinaçion di rivoluçionai generando a Rivoluçion d’ottobre.
O dezaxo do doppoguæra, conesso a-o vegnî meno do controllo sociâ e a-e difiçile riconverscioin de economie de guæra, o l'investì torna e societæ œüropee into so insemme. Otr'a-e rivendicaçioin do movimento operaio (ch'assonsan ampieçça e radicalitæ inedite), va consciderao i movimenti di ex combattenti, i partii e i movimenti contadin (sorvetutto inte l'Œüropa orientâ), i movimenti de donne (ch'aveivan difusamente sostituio a-a produçion i ommi mobilitæ), e nœuve formaçioin politiche. Inte varri paixi (tra i quæ l’Italia, dove l’esploxon di movimenti de massa a segnò a fin do regimme liberâ e a fu a l'origine do fascismo), l’insemme de queste tenscioin a caozò di scompensci polittichi e instituçionæ.
L’Œüropa into so complesso a sciortì da-o conflito indebolia da-e vittime (circa 8 mioin de morti e 20 mioin de ferii), da-e destruçioin, da-i debiti. In sce-a scena mondiâ, i Stati Unii pe-a primma votta ean sciortii da l'isoaçionismo (pe rientrâghe co-a sconfita do partio de Wilson into 1920) mescciandose inte vexende politiche œüropee, mentre a Ruscia sovietica a rispondeiva a-o tentativo de sofocamento durante a guæra civî co-a fondaçion de l'Internaçionâ comunista (1919).
I trattæ de paxe no superon e rivalitæ naçionæ ch'ean stæte a l'origine da guæra, creando e premesse pe di urterioî confliti; in particolâ, a dissoluçion de l'Aostria-Ungaja e e condiçioin de reiza imposte a-a Germania riverson e tenscioin naçionæ in sce molti di nœuvi stati. Densci de tenscioin se presentavan ascì i raporti tra e potençe vinçitrixe e a Germania, a-a quæ fu imposto de condiçioin politiche, economiche e militæ mai tanto aspie da rivelâse fito inrealisteghe.
Ciu in generâ, fallì o tentativo da Societæ de Naçioin (istituia into 1919) de construî un organismo pe 'n nœuvo scistema de raporti internaçionæ.
Vôxe corelæ[modìfica | modìfica wikitèsto]
Atri progetti[modìfica | modìfica wikitèsto]
- Wikimedia Commons a contêgne di files in sce Primma Goæra Mondiâ


text:
Balón (zêugo)
O balón (balon in piemontéize, pallapugno ò, scìnn-a-o 2001, pallone elastico in italiàn) o l'é 'n zêugo de squàddra zugòu inti sferistêi, tìpico da Ligùria e do Piemónte. O l'é zugòu co-in balón in sce 'n terén in ciàn con, da 'na pàrte, 'na superfìcce "do bótto" ch'a peu êse formâ da 'na miâgia, 'na ræ ò âtro.
A-a giornâ d'ancheu gh'é ciù ò mêno çénto socjêtæ de balón, pe 'n totâle de 20.000 zugoéi[1].
Stöia[modìfica | modìfica wikitèsto]
O balón o l'é 'n zêugo storicaménte praticòu tra o bàsso Piemónte e a Ligùria, spécce inta Rivêa de Ponénte, dond'o vén òrganizòu a livéllo profescionìstico. A ògni mòddo, coscì cómme âtri zêughi co-o balón, o l'à 'n'òrigìne bén bén ciù antîga, arivàndo drîto drîto da-i zêughi pratichæ a l'época di antîghi români cómme o follis e o ludere espulsim, inti quæ o balón o vegnîva za corpîo co-o pùgno[2]. Inte l'Etæ de Mêzo sti zêughi chi se són evolûi inte 'n mòddo 'n pö diferénte, ciù scìmile a-o modèrno balón co-o brasàllo, ch'o l'é stæto o zêugo ciù avoxòu da penîzoa scìnn-a-o prinçìpio do sécolo XX e ch'ancheu o l'é zugòu sorviatùtto in Toscànn-a[2]. A ògni mòddo, into balón s'é tornæ a-e òrìgine de sti spòrt chi, co-o brasàllo ch'o l'é stæto sostitoîo da 'na sénplice fasciatûa a-a màn do zugòu, ancheu formâ da 'na strìscia de stöfa lónga dêxe mêtri, fermâ da 'n tòcco de chêuio e da 'n tochétto de gómma lighæ con tréi cordìn òpû con de l'âtra gómma.
Coscì cómme i âtri zêughi sferìstichi, o balón o l'êa bén bén ciù comùn into pasòu, vegnìndo zugòu inte 'n'àrea ciù gròssa e arivàndo, tra l'Eutoçénto e o prìnçìpio do Nêuveçénto, a-o moménto da sò màscima espansción. Defæti, inte quélli ànni gh'é stæta a realizaçión di prìmmi sferistêi segóndo a conceçión modèrna, a ògni mòddo inspirâ a-i antîghi sphaeristeria români, e dêuviæ pe âtri zêughi tradiçionâli co-a bàlla ascì[3]. In particolâ, o prìmmo inpiànto modèrno o l'é stæto quéllo de Perùggia, costroîo into 1804[3]. Da-o 1855 s'é decîzo de dêuviâ 'na bàlla de gómma (dónca elàstica) de quæxi 10 cìtti de diàmetro a-o pósto de quélla de chêuio (de quæxi 40 cìtti de diàmetro), da-o quæ sta disciplìnn-a chi a l'à pigiòu o sò vêgio nómme in italiàn[4]. Into 1912 l'é stæto òrganizòu o prìmmo canpionòu italiàn de balón[4].
Inti ànni a vegnî, aprêuvo a-a "concorénsa" do nêuvo zêugo do balón e a-a progrescîva disgregaçión da vêgia socjêtæ contadìnn-a[1], sta disciplìnn-a chi a l'é intrâ inte 'n perîodo de fortìscima crîxi, tànto ch'a l'é sopravisciûa sôlo inte provìnse de Torìn, Àsti e Cùnio in Piemónte e inte quélle de Sànn-a e Inpêia in Ligùria. A ògni mòddo, inti ànni '30 do sécolo pasòu, o balón o l'é stæto tra i spòrt formalizæ da l'Òrganizaçión Naçionâle Dòppo lavôro (OND)[1].
O prìmmo tentatîvo de rinàscita de sta disciplìnn-a chi o l'é stæto inandiòu inti ànni '50, fæto ch'o l'à portòu into 1951 a-a costituçión de l'Unión Italiànn-a Balón Elàstico e a-e prìmme mençioìn de partîe de balón inte revìste sportîve naçionâli[1]. Into mæximo perîodo, in Califòrnia l'é stæto òrganizòu 'n canpionòu da balón da-i numerôxi emigræ lìguri e piemontéixi, i quæ àn continoòu a praticâlo pe vàrri ànni. In grànde agiùtto a-o recùpero da tradiçión do balón o l'é stæto o svilùppo do coscì dîto "Balón Legêro", ch'o peu êse zugòu a-o scròu sénsa avéi de bezéugno de 'na gràn ténica e inti mæximi cànpi da zêugo do basket e da pàllavölo, fæto ch'o l'à permìsso a sò difuxón inte schêue[2]. Into 1982 a Federaçión Italiànn-a Balón (F.I.P.A.P, Federazione Italiana Pallapugno) a l'é stæta ofiçialménte riconosciûa da-o CONI[2].
O balón o l'é de lóngo stæto un di scìnboli da coltûa contadìnn-a e do folclôre de sò dôe regioìn de ciù grànde difuxón e o l'é stæto contòu da gréndi scritoî cómme l'Edmondo De Amicis, ch'o l'à dedicòu 'n lìbbro intrêgo - Gli azzurri e i rossi - a-a maestrîa di eroî di sferistêi, o Cesare Pavese, o Beppe Fenoglio, o Giovanni Arpino e o Franco Piccinelli, ch'o l'é stæto pe tànto ténpo ascì, prescidénte da Federaçión do Balón[1][2]. Gh'é ascì 'n conponiménto in léngoa lìgure do Stêva De Frànchi, contegnûo into sò Ro Chittarrin, co-îna löde a 'n avoxòu zugòu de balón de l'época ch'a l'incoménsa coscì:
Rególe[modìfica | modìfica wikitèsto]
Cànpo de zêugo[modìfica | modìfica wikitèsto]
O cànpo de zêugo o l'é de fórma retangolâre, con de mezûe specìfiche e delimitòu in scî fiànchi e in fóndo da de lìnie giànche. O terén do cànpo o l'é de spésso fæto de tæra batûa, scibén che gh'é di cànpi realizæ con l'asfàlto, con materiâli scintétichi òpû co-in fóndo mésccio, e, a-o pòsto de unn-a de lìnie laterâli, o dêve prezentâ 'na superfìcce verticâ òtegnûa co-îna miâgia òpû, in pàrte, co-îna ræ ascì. Pe de ciù, gh'é 'na lìnia ch'a spartìsce o cànpo a meitæ dîta mediànn-a, co-ê estremitæ do cànpo (fêua che quélle co-â miâgia) che dêvan êse indichæ da de anténne sormontæ da bandierìnn-e grîxe. Into regolaménto gh'é elencòu ascì a lìsta de dotaçioìn necesâie inte ògni sferistêio, ch'o dêv'êse aprovòu[5].
In sciô terén do cànpo dêv'êse pöi individoòu o retangolìn da coscì dîta àrea de batûa, de lóngo scitoòu vèrso o fóndo do cànpo mæximo ma da-e dimenscioìn e da l'aliniaménto ch'o peu cangiâ in bâze a-a categorîa e a-o tîpo de cànpo. In particolâ gh'é e træ tipologîe de sferistêio, de cànpo "alla lizza" (ö sæ sénsa a miâgia laterâle) e de cànpo de adataménto (ö sæ di pòsti cómme ciàsse ò stràdde adatæ pe l'òcaxón), co-i prìmmi doî che són logicaménte i ùnichi a êse açetæ inte série magioî. In particolâ, i sferistêi de màscima categorîa són lónghi quæxi 90 mêtri, làrghi tra i 16 e i 18 e co-îna superfìcce laterâle èrta quæxi 12 mêtri[5].
L'eleménto architetònico ciù inportànte do cànpo, ö sæ a miâgia laterâle, a dêv'êse èrta a-o mànco doî mêtri, sénsa nisciùnn-a avertûa e da-a superfìcce lìscia (pe consentî de deviaçioìn regolâri a-i córpi da bàlla). Gh’é pöi sórvia 'na ræ ch'a dêve permétte lê ascì de deviaçioìn regolâri e co-în'altéssa mìnima valuâ in sciâ bâze da categorîa[5].
Bàlla[modìfica | modìfica wikitèsto]
A bàlla, fæta de gómma e de cô giànco-grîxo, inte categorîe magioî a dêve avéi 'na circonferénsa de 305 milìmetri pe 'n péizo de 195 gràmmi (con de tolerànse, rispetivaménte, de 5 g e de 5 mm), vegnìndo insciòu a 'na presción de 0,65 bar. Inte âtre categorîe l'é dêuviòu de bàlle da-e dimenscioìn e da-i péixi diferénti, de sòlito ciù picìn, fæto ch'o l'é mìsso in ciæo da 'na tìnta diferénte de l'atrésso. L'é inportànte che-e bàlle dêuviæ inta mæxima partîa ségian pæge pe tîpo e pe màrca de fàbrica[6].
Da-arénte a l'àrea de batûa, fêua do cànpo de zêugo, o dêv'êse mìsso o distribotô de bàlle, ch'a-o prinçìpo de ògni partîa o ne dêve contegnî qùattro, da dêuviâ into câxo che quélla in zêugo a no se pósse ciù utilizâ. E bàlle són da netezâ cómme ìntran in zêugo, co-i zugoéi che, prìmma de fâ a batûa, no dêvan fâli botezâ in tæra ò in sciô pùgno. Pe cóntra, conclûza 'n'açión, a bàlla apénn-a dêuviâ a dêv'êse mìssa tórna into distribotô[6].
Zugoéi e squàddre[modìfica | modìfica wikitèsto]
O balón o l'é 'n spòrt de squàddra, caraterizòu da incóntri de dôe squàddre pe ògni partîa. E squàddre, de sòlito, són formæ da quàttro zugoéi, ö sæ o batitô, a spàlla (ciamòu "centrâle" ascì) e doî tersìn. In càngio, se gh'é sôlo dôe zugoéi in cànpo, a partîa a dêv'êse fermâ (e dòppo 'n màscimo de trénta menûti a l'âtra squàddra a saiâ asegnâ 'na vitöia "a zêro"), l'é poscìbile continoâla se, pe 'na qualónque raxón, 'na squàddra a l'à 'n òmmo de mêno. A ògni mòddo, se ghe n'é a disponibilitæ (ma no into câxo de espulsción), l'é poscìbile tegnî di zugoéi de risèrva pe fâ de sostituçioìn, da efetoâ sôlo inti moménti de zêugo fèrmo[7].
In particolâ, gh'é doî tîpi de sostituçión, ö sæ definitîva, co-o zugòu ch'o no poriâ ciù tornâ in cànpo, òpû lìbera, ciamâ tenporània ascì. O câxo tìpico de sostituçión definitîva o l'é quéllo pe infortùnio, scibén chò-u zugòu o peu êse lasciòu 'n menûto de "ténpo mêgo" pe repigiâse ma sôlo pe 'na vòtta, âtriménti o dêve anâ in banchìnn-a e, s'o se repîgia, o poriâ tornâ into cànpo a-a fìn de quéllo zêugo[7].
A divîza di zugoéi a dêv'êse pægia pe tùtti i ménbri da mæxima squàddra e a l'é formâ de 'n pâ de braghétte cùrte, in scê quæ, a-a drîta, gh'é scrîto o nùmero do zugòu, e 'n mariölo, in sciô quæ gh'é scrîto o nómme do zugòu e o nómme di sponsor. Pe de ciù, o zugòu ch'o l'à o ròllo de capitànio da squàddra o dêv'êse identificòu da 'na fàscia mìssa in sciô bràsso[7].
Prìmma do prinçìpio da partîa, co-în antìçipo a-o mànco de 35 menûti, e dôe squàddre dêvan intrâ in cànpo pe ezegoî tùtte e formalitæ necesâie, da-o contròllo di papê, a l'identificaçión di zugoéi e a-a vérifica da regolaritæ do materiâle da fasciatûa, òperaçión che defeæti a no peu comensâ sénsa l'aprovaçión de l'àrbitro e ch'a l'é da lê supervixonâ. Finîe e prìmme òperaçioìn, i zugoéi pêuan inandiâse pò-u rescâdaménto, da fâ into cànpo mæximo[7].
Sùbito prìmma de l'inìçio da partîa, e dôe squàddre són reciamæ da l'àrbitro da-e pàrte de l'àrea de batûa pe intrâ insémme in cànpo e saluâ o pùblico, sortegiàndo pöi co-îna monæa o dirìtto de çèrnia. O capitànio da squàddra ch'a goàgna o sortéggio o peu dónca decìdde tra a batûa e a remìssa, óltre chò-u cô pi-â sò squàddra in sciô tabelìn di pónti[7].
O zêugo[modìfica | modìfica wikitèsto]
O prinçìpio de ògni zêugo o l'é dæto da 'n'açión de batûa, ch'a l'é consciderâ vàlida si-â bàlla a va, in xêuo, a-o de la da lìnia mediànn-a sénsa avéi botezòu (vìncolo ch'o no l'é ciù necesâio inti córpi dòppo a batûa), con l'âtra squàddra che, sôlo inta sò meitæ de cànpo, a peu rispónde co-în'açión de remìssa a-o xêuo òpû, a-o màscimo, a-o prìmmo bótto in tæra da bàlla. A batûa a l'é consciderâ vàlida si-â bàlla a l'é stæta corpîa co-o pùgno, co-a màn ò l'avanbràsso do batitô dòppo 'n asbrîo ch'o dêve pe fòrsa finî inti limìti de l'àrea de batûa. St'açión chi a peu êse ripetûa sôlo 'na vòtta pe squàddra e ténpo e, into câxo de 'n qualónque erô inta sò procedûa, l'âtra squàddra a goâgna 'n pónto. A batûa a l'é da fâ tùtte e vòtte che unn-a de squàddre a goàgna 'n pónto òpû into câxo a ségge stæta segnâ 'na càccia[8].
Óltre che inta batûa, a bàlla a peu êse corpîa inte tùtte e òcaxoìn de "bàlla vàlida", ö sæ a-o xêuo ò dòppo 'n bótto in tæra, into mæximo mòddo da batûa. Superòu 'n bótto a bàlla a no peu ciù êse zugâ, e dónca o l'é o câxo de "bàlla no vàlida". O balón o rèsta in zêugo se, dòppo o prìmmo bótto, a va a sbàtte cóntra a-i "arêdi permanénti" do cànpo (inclûxi i spetatoî ascì), con l'açión ch'a se conclùdde into moménto quand'a o tócca tórna pe tæra. Pe cóntra, si-â bàlla a tócca a-o xêuo un de sti eleménti chi, vén dæto 'n pónto a l'âtra squàddra[8].
A partîa a dûa ùnze zêughi, scibén ch'a peu êse amermâ inte çèrti câxi a 9, 8 ò 7 zêughi. Pe de ciù, de vòtte e partîe són zugæ a ténpo ciufîto chi-â zêughi ma, in ògni câxo, no dêvan superâ e træ ôe[8]. L'é prevìsto ascì di intervàlli inta partîa: in particolâ ghe n'é un de dêxe menûti prìmma de l'ùrtimo zêugo e, in sce domànda de squàddre, se peu avéi di time-break da dûata de tréi menûti e in nùmero màscimo de doî pe squàddra[9].
Gh'é tréi scistêmi ofiçialménte riconosciûi pe zugâ a-o balón, ö sæ co-e càcce, a-o cordìn òpû co-e càcce a-a pantalera[8].
Scistêma co-e càcce[modìfica | modìfica wikitèsto]
O l'é o scistêma ciù comùn pe zugâ a-o balón, con ògni zêugo ch'o l'é spartîo inte dôe fâze da formaçión de càcce e de "càccia" a-e càcce mæxime.
In generâle, scimilménte a-i âtri doî mòddi de zugâ a-o balón, ògni zêugo o l'é formòu da quàttro pónti, indichæ cómme into ténni cómme "chìnze", ö sæ, inte l'órdine, chìnze-trènta-quarànta-zêugo. O zêugo séncio o l'é goagnòu, dòppo o quarànta pâri, da-a squàddra ch'a conquìsta doî pónti da-a fîa. Sta rególa chi, dîta "rególa do vantàggio" a no l'é però aplicâ tùtte e vòtte ma a peu cangiâ in bâze a-a scitoaçión ò de decixoìn pigiæ pe quélla partîa, inti âtri câxi o zêugo o l'é defæti goagnòu da-a prìmma squàddra che, a-o quarànta, a ségna 'n âtro pónto[8].
I pónti se goâgnan inte tréi mòddi[8]:
- into câxo chò-u balón, a-o xêuo ò co-in bótto sôlo, o va a-o de la da lìnia do fóndo da meitæ do cànpo de l'âtra squàddra, pasàndo tra e anténne mìsse a-i sò cànti. Sto córpo chi, tra i ciù spetacolâri do zêugo, o l'é conosciûo cómme o "çê" (céllu in çèrte parlæ) òpû, da-o piemontéize, intra
- quànde vén goagnâ 'na càccia
- quànde un di zugoéi de l'âtra squàddra o fa 'n fàllo
L'eleménto centrâle de sto mòddo chi de zugâ a-o balón o l'é, apónto, quéllo da formaçión e da catûa de càcce. In particolâ, 'na càccia a l'é 'na quæ se sæ açión ch'a no l'é finîa a pónti, e dónca no co-in çê, in fàllo ò 'na conquìsta de 'n'âtra càccia. I doî mòddi de formaçión de 'na càccia són dónca quànde a bàlla a no l'é ciù vàlida e a vén fermâ da 'n zugòu, òpû quand'a sciòrte de fêua de lìnie laterâli do cànpo dòppo o prìmmo bótto (no se in xêuo, sedónca o l'é 'n fàllo). Alôa, in corispondénsa do pónto dónde l'é stæto fermòu a bàlla (o peu cangiâ 'n pitìn in bâze a-o mòddo comm'a l'é stæta fermâ) ò dond'a l'à atraversòu a lìnia laterâle, vén segnâ da l'arbìtro a càccia co-îna lìnia giànca de 10 cìtti, de pitûa ò gésso in sciâ bâze do fóndo. Si-â bàlla, dòppo ch'a l'é tocâ da un di zugoéi da squàddra in remìssa, a contìnoa a mesciâse inte 'n çèrto mòddo, o pónto da càccia o diventiâ quéllo ciù a sfavô da squàddra ch'a l'à goagnòu a càccia mæxima[8].
Pe de ciù, 'na càccia a dêv'êse segnalâ co-i segnacàcce e co-i coscì dîti portacàcce. O segnacàcce o l'é formòu da 'na balétta, mìssa da l'arbìtro in corispondénsa do pónto da lê segnòu, pe 'n màscimo de quàttro e con sôrvia scrîto o sò nùmero, ch'o peu dónca anâ da 1 a 4. In segnacàccia o l'é conpletòu da 'na bâze d'arénbo ch'a l'à, in sce un di sò fiànchi, 'n'àsta èrta 1 mêtro co-îna targhétta co-o sò nùmero, mìssa a fî da lìnia laterâle. Inta fâze de moviménto e de poxiçionaménto di segnacàcce in sciô terén, in corispondénsa do pónto segnòu da l'arbìtro, vén mìssa unn-a ò ciù persónn-e, dîte portacàcce, pe marcâ a lìnia in corispondénsa da quæ se metiâ o segnacàccia[8].
O nùmero totâle de càcce che se peu formâ o l'é inversaménte proporçionâle a-o pontézzo za òtegnûo da-e squàddre into córso da prìmma fâze de zêugo, segóndo o schêma chi de sótta[8]:
Quànde s'arîva a-o nùmero de càcce valutòu in bâze a-o schêma chi sórvia e dôe squàddre dêvan scangiâse o cànpo, con l'açión da batûa ch'a pàssa dónca a l'âtra squàddra. A quésto pónto incoménsa a segónda fâze do zêugo, co-e dôe squàddre che dêvan "conquistâ" e càcce (con valô de 'n pónto/chìnze p'ògnidùnn-a). In prinçìpio vén pigiòu cómme riferiménto a càccia nùmero 1, in corispondénsa da quæ, co-îna lìnia inmaginâia perpendicolâre a quélla laterâle, o cànpo o vén spartîo inte doî tòcchi. A sto pónto chi a càccia a l'é goagnâ da-a squàddra ch'a rîesce a fermâ a bàlla prìmma do sò atraversaménto da lìnia inmaginâia da càccia òpû, se o sciòrte de fêua da-o cànpo de zêugo, da-a squàddra ch'a sta inta pàrte de cànpo no interesâ da-o pasàggio da bàlla in sciâ lìnia laterâle. Goagnòu a prìmma càccia vén levòu o sò segnacàccia e se continoiâ a lòtta pe quélle che rèstan, inte l'órdine indicòu da-i nùmeri in scê targhétte[8].
Scistêma a-o cordìn[modìfica | modìfica wikitèsto]
In âtro scistêma de zêugo do balón o l'é quéllo "a-o cordìn", ch'o l'à e mæxime rególe de quéllo "clàscico" fêua che pe-e sò caraterìstiche particolæ. E ciù inportànti diferénse tra i dôe scistêmi són a mancànsa totâle da formaçión e da conquìsta de càcce, co-i zêughi che no són dónca spartîi inte dôe pàrte, e a presénza do "cordìn". O cordìn, fæto de nàilon ò de iôta, o l'é tiòu in mòddo perpendicolâre a-a longhéssa do cànpo, in corispondénsa da sò meitæ e a 'n'altéssa de 1,20 m ò de 2,10 m, inte partîe individoâli. O cordìn o l'é inportànte inte l'asegnaçión di pónti perché o peu portâ a fâ di fàlli, prezénpio s'o vén corpîo ò s'o no vén superòu da-a bàlla, che de rególa dan 'n pónto a l'âtra squàddra ò zugòu[8].
Tra e âtre rególe de sto scistêma chi, o scàngio de cànpo o vén fæto ògni tréi zêughi si-â batûa a vén zugâ da vàrri batitoî òpû za a-o prìmmo, e pöi ògni doî, sò-u batitô o l'é o mæximo ò l'ùnico zugòu in cànpo. De sòlito no gh'é a rególa do vantàggio (fêua che inti ùrtimi doî zêughi), co-o zêugo ch'o l'é goagnòu da quéllo ch'o fa 'n pónto de ciù rispétto a-o quarànta. Into câxo a partîa a l'é sôlo tra doî zugoéi a l'aviâ 'na dûata de 13 zêughi, sedónca saiàn 15, co-o sòlito intervàllo de dêxe menûti prìmma de l'ùrtimo zêugo e de 'n menûto tra 'n zêugo e l'âtro se gh'é o scàngio de cànpo[8].
A Pantalera[modìfica | modìfica wikitèsto]
Asæ scìmile a-o balón, a pantalera a l'é zugâ inte ciàsse di pàixi, tànto che a peu êse consciderâ cómme a versción ciù antîga e tradiçionâle de sto zêugo chi. Defæti, vegnìndo de lóngo praticâ inti spàççi stréiti tra e câze, a no l'à de bezéugno de 'n cànpo de zêugo dedicòu cómme i sferistêi. A ciù inportànte diferénsa inte rególe do zêugo a conscìste into fæto chi-â bàlla, a-o moménto da batûa, a no vén corpîa co-o pùgno ma tiòu in sce 'na toâ de légno, dîta apónto "pantalera" in piemontéize, ch'a l'é inclinâ, arenbâ a 'na miâgia e rifinîa con de listélle che dàn de deviaçioìn iregolâri a-o camìn do balón[10].
Dòppo a batûa, fæta da-o zugòu dîto o "campau", a partîa a contìnoa co-e mæxime rególe do balón. Aprêuvo a-e particolaritæ do cànpo, inta pantalera gh'é bén bén de diferénse tra 'n pòsto a l'âtro, co-a prezénsa de vàrri eleménti architetònichi cómme grondànn-e, pòrte, scæn, lanpioìn e pogiöli che réndan asæ inprevedìbile o camìn da bàlla[10].
Conpetiçioìn[modìfica | modìfica wikitèsto]
O prìmmo canpionòu de balón o l'é stæto zugòu into 1912[4]; sucescivaménte o l'é stæto spartîo inte quàttro livélli (Série A, Série B, Série C1 e Série C2) ciù quélli de giovanîli (ö sæ Under 25, Juniores, Aliêvi, Debutànti, Polìn e Promoçionâli). Gh'é pöi o tornêo da Cóppa Itàlia (creòu into 1983) e da Cóppa Itàlia de Série B (creòu into 2012), óltre quéllo da Supercóppa italiànn-a de balón.
A livéllo giovanîle vén de spésso òrganizòu di tornêi do coscì dîto balón lêgio, zugòu sorviatùtto inte schêue pe avixinâ i zóveni a-o móndo do balón[2].
Tra e disciplìnn-e tradiçionâli lighæ a-o móndo do balón vén òrganizòu 'n canpionòu mondiâle di spòrt sferìstichi ascì. In particolâ, l'ediçión do 2004 a l'é stæta disputâ in Itàlia e, tra e quàttro specialitæ çernûe pe l'òcaxón, gh'êa pròpio o balón (co-e âtre træ che êan o frontó valençiàn, o llargues alicantìn e o "zêugo internaçionâle", 'na mescciûa di vàrri zêughi sferistérichi eoropêi)[11].
Nòtte[modìfica | modìfica wikitèsto]
- ↑ 1,0 1,1 1,2 1,3 1,4 (IT) Pallapugno, il gioco del "Balon", in sce comune.info. URL consultòu o 26 zùgno 2022.
- ↑ 2,0 2,1 2,2 2,3 2,4 2,5 (IT) La Pallapugno (già Pallone Elastico), in sce speb.it. URL consultòu o 26 zùgno 2022.
- ↑ 3,0 3,1 (IT) Storia - La Pallapugno in Italia, in sce pallapugnoalba.it. URL consultòu o 26 zùgno 2022.
- ↑ 4,0 4,1 4,2 (IT) Scîto ofiçiâ da Federaçión Italiànn-a Balón, in sce fipap.it. URL consultòu o 26 zùgno 2022.
- ↑ 5,0 5,1 5,2 (IT) Càppo I - Cànpi de zêugo (PDF), in Regolaménto técnico balón, Federaçión Italiànn-a Balón, 2020, pp. 5-9.
- ↑ 6,0 6,1 (IT) Càppo II - Baloìn da zêugo (PDF), in Regolaménto técnico balón, Federaçión Italiànn-a Balón, 2020, pp. 9-10.
- ↑ 7,0 7,1 7,2 7,3 7,4 (IT) Càppo III - Zugoéi e Squàddre (PDF), in Regolaménto técnico balón, Federaçión Italiànn-a Balón, 2020, pp. 11-14.
- ↑ 8,00 8,01 8,02 8,03 8,04 8,05 8,06 8,07 8,08 8,09 8,10 8,11 (IT) Càppo V - O zêugo (PDF), in Regolaménto técnico balón, Federaçión Italiànn-a Balón, 2020, pp. 18-23.
- ↑ (IT) Càppo VIII - Rególe pe-e partîe (PDF), in Regolaménto técnico balón, Federaçión Italiànn-a Balón, 2020, pp. 26-28.
- ↑ 10,0 10,1 (IT) Scîto ofiçiâ da Federaçión Italiànn-a Balón - Pantalera, in sce fipap.it. URL consultòu o 27 zùgno 2022.
- ↑ (IT) Scîto in scî Mondiæ de Balón, in sce mondialipallapugno.it. URL consultòu o 27 zùgno 2022 (archiviòu da l'url òriginâle o 26 dexénbre 2004).
Bibliografîa[modìfica | modìfica wikitèsto]
- (IT) Edmondo De Amicis, Gli Azzurri e i Rossi, Torìn, Casanova, 1897.
- (IT) Luigi Mussi, Remo Gianuzzi e Augusto Manzo, Storia del gioco del pallone e similari, Àrba, Edizioni Paoline, 1952.
- (IT) Luigi Mussi, Remo Gianuzzi e Augusto Manzo, Cento anni di pallone elastico, Àrba, Edizioni Paoline, 1971.
- (IT) Giorgio Caviglia, Pallone elastico: una sfida tra terra e cielo, Camerànn-a, I.E.E Editoriale Europea, 1994.
- (IT) Giorgio Bracco e Gino Perotto, Le colline in pugno. Franco Balestra e il mondo del pallone, Cùnio, L'Arciere, 1996, ISBN 88-86-39826-3.
- (IT) Giorgio Caviglia e Raffaele Grillo, Pallone elastico re tra colline e mare, Camerànn-a, I.E.E. Editoriale Europea, 2000.
- (IT) Andrea Merlotti, Giochi di palla nel Piemonte medievale e moderno: convegno di Rocca de' Baldi, 30 settembre-1° ottobre 2000, Ròcca Di Bàldi, Società per gli Studi Storici, Archeologici ed Artistici della Provincia di Cuneo e Centro studi etnografici museo storico etnografico A. Doro, 2001.
- (IT) Giorgio Caviglia, Pallapugno - Vite da raccontare, Camerànn-a, I.E.E. Editoriale Europea, 2005.
- (IT) Giorgio Caviglia, Prima dello sport: le sfere volanti, Camerànn-a, I.E.E. Editoriale Europea, 2007.
- (IT) Andrea Corino e Irene Bottero, Il mondo in un pugno - Dall'Europa all'America: evoluzione di sport sferistici, 2007.
- (IT) Andrea Corino e Irene Bottero, Il mondo in un pugno - Dall'Europa all'America: evoluzione di sport sferistici, 2007.
- (IT) G. Castella, P. G. Rissolio e B. Sola, Pallone elastico. Evoluzione tecnica di uno sport, Sànn-a, La Bilancia, 2007.
- (IT) Fernando Vioglio, Mermet. Storie di Pallapugno e ordinaria albesità, Àrba, Famija Albèisa, 2007.
- (IT) Antonino Piana, Storia della pallapugno - pallone elastico, 5 vol., Impressioni Grafiche, 2010.
Âtri progètti[modìfica | modìfica wikitèsto]
- Wikimedia Commons a contêgne di files in sce balón
Colegaménti estèrni[modìfica | modìfica wikitèsto]
- (IT) Scîto ofiçiâ da Federaçión Italiànn-a Balón, in sce fipap.it. URL consultòu o 27 zùgno 2022.
- (IT) Scîto in scî Mondiæ de Balón, in sce mondialipallapugno.it. URL consultòu o 27 zùgno 2022 (archiviòu da l'url òriginâle o 26 dexénbre 2004).
- (IT) Scîto de l'Asociaçión Italiànn-a Zugoéi de Balón, in sce aigipe.it. URL consultòu o 27 zùgno 2022 (archiviòu da l'url òriginâle o 29 seténbre 2007).
- (ES) Scîto ofiçiâ da "Confederación Internacional de Pelota a Mano", in sce fipap.it. URL consultòu o 27 zùgno 2022.
- (IT) Scîto do giornâle "Lo Sferisterio", in sce losferisterio.it. URL consultòu o 27 zùgno 2022.


text:
Serpeggiante
Serpeggiante arched stone sink bowl, Serpeggiante beige, Serpeggiante brown, Serpeggiante blocks, Serpeggiante classico marble, Serpeggiante classico tile, Serpeggiante Light, Serpeggiante grey, Serpeggiante granite, Serpeggiante grey marble, Serpeggiante grey china, Serpeggiante italy, Serpeggiante italian marble, Serpeggiante marble italy, Serpeggiante marble Egypt, Serpeggiante marble origin, Serpeggiante marble design, Serpeggiante limestone, Serpeggiante Light marble slab, Serpeggiante marble, Serpeggiante onyx, Serpeggiante Onondaga price, Serpeggiante quarry, Serpeggiante stone, Serpeggiante slabs, Serpeggiante Singapore, Serpeggiante silvabella, Serpeggiante tiles, Serpeggiante trani, Serpeggiante travertine, Italian Marble, Italian Marbles, Italian Marble India


text:
Maputo
Maputo (antigamente: Lourenço Marques) a l'è a capitâ do Moçambico e da provinsa de Maputo, scibben a l'è outònoma. Into 2003, a popolassion a l'ëa de 1.220.632 abitanti.
Capitâ de l'Africa Orientâ Portûghéise da-o 1907, a l'ha piggiòu o nomme attûâle dòpo l'indipendensa do Pàize, into 1975.
Descriçion e stöia[modìfica | modìfica wikitèsto]
O nomme Maputo o vegne da o cappo de 'na tribû antiga, Maputa, c'o l'ha governòu tûtta a region primma da conquista portûghéise.
A çittæ a se scitûa inta pârte oçidentâ da Baia de Moçambico, insce l'imboccatûa do sciûmme Tembe, in faccia a l'Oceano Indico.
Âtri progètti[modìfica | modìfica wikitèsto]
- Wikimedia Commons a contêgne di files in sce Maputo